
E hoben Dyron Franken 
a wordo asesina cu tiro 
na Noord 


DIALUNA marduga pa mas o menos 2’or di 
anochi, melding ta drenta di hendenan cu a 
scucha tiro.Ora patruya a yega, nan ta topa cu 
un curpa benta riba caminda. E persona aki no 
tabata duna señal mas di bida. 

Pa 2:45, dokter Mungra a constata morto di 
Dyron Franken, e hoben cu problema mental 


cu a sali hopi den noticia recientemente. El 
a ricibi dos tiro cu a resulta fatal: un den su 
barica y otro den su garganta. 

Autoridadnan a wordo avisa di e suceso y nan a 
presenta na e sitio. E area ta uno scur y keto den 
anochi y ta sospecha cu e por ta algo plania. 


Dyron ta conoci pa e problemanan cu e tabata 
causa den e area. El wordo deteni na varios 
ocasion y el a wordo hiba PAAZ pa ricibi 
medicamento. Pero ora nan perde efecto, 
Dyron ta bek causando problema. Instancianan 
concerni a wordo avisa di e situacion, pero 
nada no a wordo haci. 


Si cuminda y prijs di energia no a baha 

Inflacion di Aruba lo 
a conoce un aumento 


DEN e luna di januari 2016, e 
cantidad di placa den circulacion 
a subi cu Afl. 65,0 miyon te na 
Afl. 3.861,2 miyon, compara cu 
e luna anterior, resultando for 
di un aumento den reserva di 
divisa netto di Afl. 67,2 miyon y 
un bahada den activo domestico 
netto di Afl. 2,2 miyon. 

E subida den e reserva di divisa 
netto ta debi na compra netto di 
divisa dor di banconan comercial 
for di publico relaciona cu entrada 
for di turismo, inversion directo y 
otro inversionnan. E compra aki 
a wordo mitiga pa benta netto di 
divisa dor di banconan comercial 
na publico asocia cu importacion 


di mercancia, otro servicionan, e 
asina yama “financial derivatives” 
y transferencianan netto 
di companianan local pa nan 
cuentanan den exterior. 

E bahada den e activo domestico 
neto a surgi dor di un bahada den 
credito domestico di Afl. 20,2 
miyon, mientras cu transaccionnan 
no relata na credito a subi cu Afl. 
18,1 miyon. 

E ultimo aki a resulta 
principalmente dor di subidanan 
den e asina yama “shareholders’ 
equity”, “accounts receivable” 
y “premises and equipment” y 
bahada den otro debenan. 
Credito domestico a baha dor 


di menos credito 
bancario netto na 
e sector publico 
di Afl. 13,7 miyon 
y den credito 
bancario na e 
sector priva di Afl. 
6,5 miyon. 

E bahada den 
credito bancario netto na e 
sector publico ta relaciona 
principalmente cu un subida den 
depositonan di Gobierno di Afl. 
18,5 miyon. E bahada den credito 
na e sector priva a resulta for di 
menos credito na empresa di Afl. 
7,8 miyon y credito na consumidor 
di Afl. 3,0 miyon. Hipoteca pa 
vivienda, di otro banda, a expande 
cu Afl. 4,3 miyon. 

Inflacion 

E nivel general di prijs, cu ta wordo 
midi dor di e indice di prijs di 
consumo, a registra un bahada di 
0,9 porciento den e luna di januari 
2016, compara cu januari 2015. 

E contribuyente principal na 


e bahada aki ta e componente 
“Vivienda”, cual ta debi 
primordialmente na un bahada 
den prijs di electricidad. Tambe 
e componente “Transporte” y 
“Cuminda y Bebida no-alcoholico” 
a contribui na e bahada aki. 

Di otro banda, e componentenan 
“Recreacion y Cultura”, “Paña y 
Sapato”, y “Restaurant y Hotel” 
a registra un aumento. Si exclui 
e componentenan di cuminda y 
energia for di e indice di prijs di 
consumo, inflacion ta mustra un 
aumento di 0,8 porciento. 

Pa loke ta trata e promedio anual 
di e tasa di inflacion, esaki a 
acelera cu 0,3 porciento na januari 
2016 compara cu 0,5 porciento na 
december 2015. 

Tuma nota cu e cifranan 
di turistanan crucero y cu ta 
permanece riba nos isla y entrada 
di Gobierno no tabata disponibel 
na momento di publicacion di e 
relato aki di Banco Central. 

Welcome Plaza ta bay 
cuminsa su di des fase 
di construccion 

Na e mesun tempo ta preparando e area mas pabou 
pa desaroya esaki 



ESNAN cu ta frecuenta area di Waf 
di Oranjestad, por a tuma nota di 
embeyecemento di e area, miho conoci 
como, Welcome Plaza. 

Durante di un entrevista cu Minister di 
Infrastructura sr. Benny Sevinger, ta splica 
cu e trabounan di Welcome Plaza ta conisti di 
tres fase di construccion. E meta di e proyecto 
ta pa embeyece e area turistico importante 
aki, pero tambe pa duna e producto turistico 
mas contenido, mirando cu e ta un parti 
importante di ingreso di nos pais. 




Waf di Barcadera, a cuminsa funcciona caba 
como e waf di carga di nos isla. E meta di 
separa e dos operacionnan aki for di otro 
tin di haci cu e desaroyo di e potencial di 
cada un di e operacionnan aki na Aruba. 
Pa basta decadanan caba, hopi gobierno 
a papia cu kier separa e dos operacionnan 
aki, pero semper el a keda na plan. Awo a 
separa e dos operacionnan aki for di otro, por 
cuminsa desaroyo y 
crecemento di 
t u r i s m o 


optimalmente. Y di otro banda, pa e waf di 
carga por desaroya su potencial y duna e 
economia di Aruba un miho servicio, tambe 
mester haya su mesun facilidad. Pesey mes 
ehecucion di proyecto di Welcome Plaza 
ta uno sumamente importante pa sector 
turistico na Aruba y Aruba su economia en 
general. 

E prome fase di Welcome Plaza, Minister 
Sevinger ta splica, ta encera e Linear Park 
cu ta pasa dilanti di e waf. E prome fase ta 
cla y esey ta inclui e infrastructura pa parkeo 
di busnan di tour. Loke falta awo den e di 
dos fase di e proyecto di embeyecimento 
dilanti di Welcome Plaza, ta e infrastructura 
pa entre otro e kioisonan cu mester bin riba 
e Plaza. Ora cu e fase ey keda cla, segun 
Minister Sevinger, lo tin un set di kiosonan 
nobo y ta bay over na muda e parti ey riba 
Welcome Plaza. E kioskonan di palo cu tin na 
e momentonan aki otro banda di e caminda 
lo word kita. Esunnan nobo ta bay ta mas 
moderno, cu un tint Caribense y ta bay tin 
mas reglanan pa asina por tin un miho y 
mas bunita aspecto pa turistanan cu ta yega 
nos isla di bishita.Ora cu fase aki ta cla, 
tin un ultimo fase y ta un fase mas chikito, 
caminda cu ta bay pone un ‘main terminal’ 
pa e streetcar of tram, por para transporta 
e turistanan pa conoce centro di ciudad y 
tambe haci compras. 

LFn tiki mas pabou tambe, ta trahando 
duro riba preparacion di e area 
unda antes tabatin warehousenan 
di Freezone y tambe parkeo di 
containernan. E preparacionnan ta 
pa por cuminsa traha riba e plan pa 
desaroya e area den un continuacion 
di Linear Park, rehabitalisa Mambo 
Beach y lo un parti comercial. E 
plannan ainda ta den desaroyo, pero 
segun Minister di Infrastructura 
Benny Sevinger ta segura, asina cu 
e plannan keda finalisa, lo informa 
pueblo di e detayenan pa e desaroyo 
turistico nobo aki. 

Evelyn Wever-Croes: 

MEP a pidi 
reunion 
publico pa 
atende e 
tema di 
cuido di nos 
grandinan 



LIDER di MEP, Evelyn Wever-Croes a duna 
di conoce cu nan ta hopi preocupa pa cu e 
negligencia cu ta continua cu nos grandinan 
na e casnan di cuido di nos grandinan SABA. 
Parlamentario Wever-Croes a referi na 
e problemanan cu escases di personal y 
promocionan pega, y e manifestacionnan di 
malcontento na e casnan di cuido. 


“Pa e motibo aki nos a pidi un reunion publico 
urgente pa trata e tema aki. Nos grandinan no 
por sigui bou di e maltrato aki, e no ta husto. 
Di mi combersacionnan cu esnan cu ta traha na 
SABA mi tin entendi cu e trahadonan na SABA 
ta traha bou di hopi presion, cu falta personal, 
y cu Gobierno no ta duna e subsidio pa cubri e 
salarionan. Esaki ya caba ta afectando e nivel 
di calidad di servicio cu nan ta dunando awo. 

Pero no esey so, sino esey ta pone 
cu nan no por tuma mas cliente. 
Esaki ta hopi duro pasobra 
aparentemente tin 150 persona 
riba wachtlijst pa drenta un cas 
di cuido. Hasta SABA a duna di 
conoce cu lo mester cera porta y 
manda trahadonan cas, of tuma 
mas medida drastico cu ta afecta e 
cuido cu nan mester duna”, segun 
lider di MEP. 


Defensa di e Minister 
“Minister Schwengle a duna un 
defensa sumamente swak. Awo 
diripente e no sa unda e placa ta bay 
y e no tin nada di bisa den cuido di 
nos grandinan. E Minister ta lubida 
cu e ta esun finalmente responsabel 
pa cuido di nos grandinan na 
Aruba. Politicamente e ta carga 
e responsabilidad pa maltrato di 
nos grandinan y e mester realisa 
cu bira Minister no ta pa haci 
bunita, sino pa realmente carga 
responsabilidad. 

Ademas, no ta husto cu su pleito 
cu e directiva di SABA mester bay 
a costo di cuido di nos grandinan. 


Gobierno di AVP no ta cumpli cu e rol social 

Tur Gobierno tin cu asumi un responsabilidad 
social pa esnan mas vulnerabel den nos 
comunidad. Na Aruba esey kiermen cu e 
Gobierno mester encarga pa brinda cuido 
digno na nos grandinan cu mester di cuido 
especialisa. Pero e Gobierno di AVP cada biaha 
ta kibra e rol social ey, y preferiblemente no 
kier asumi e rol social mes. 

Mike Eman ta gobernando sin asumi e 
responsabilidad social, pero ta impone pa cada 
hende mes resolve su problema. Si cos ta asina 
bon na Aruba, dicon nos no por brinda nos 
grandinan un cuido digno?” 

Unda Mike Eman mes ta? 

Lider di MEP Evelyn Wever-Croes a cuestiona 
tambe: “Unda Mike Eman ta den e discusion 
aki. Pasobra Aruba realmente no tin un Prome 
Minister.Mike Eman ta un embahador pa 
Hulanda cu ta biaha mundo rond pa haci 
propaganda pa Hulanda. Nos mester un Prome 
Minister na Aruba pa goberna nos pais, pa pone 
prioridad. 

Pasobra si nos tabatin un Prome Minister na 
Aruba, e lo a bisa Minister Schwengle pa e 
stop di busca excusa, y soluciona e problema 
di cuido di nos grandinan. 

E lo a bisa Minister Schwengle pa stop di paga 
tanto miyones pa propaganda, y uza e placa ey 
pa mehora e cuido di nos grandinan. 

Pero lamentablemente esey ta mucho pidi, 
pasobra Aruba no tin un Prome Minister. 
Mike Eman ta un embahador representando 
Hulanda rond di mundo”, lider di MEP a duna 
di conoce. 





Avenida Milo J.Croes # 118 - A 

www.pwc.com/dutch-caribbean 


De belangrijkste belastingwetten van Curaçao en 

St. Maarten, de BES eilanden en Aruba binnen handbereik 




pwc 


De nieuwe editie van onze jaarlijkse publicatie Fiscale Wetgeving 2016 is nu 
verkrijgbaar. Een compleet en up-to-date overzicht van fiscale wetteksten in 
handzaam formaat voor Aruba, de BES eilanden, Curaçao en St. Maarten. Dit 
compacte en overzichtelijke naslagwerk is onmisbaar voor de ondernemer, 
investeerder of particulier en het fiscale onderwijs. 

De bundel is verkrijgbaar voor AWG 60,- via de PwC kantoren op Aruba, Bonaire, 
Curaçao en St. Maarten. Voor meer informatie of bestellingen kan gebeld worden 
met (+297) 522 1646. 

Bezoek ook onze website voor de gratis online versie van Fiscale Wetgeving 2016. 

www.pwc.com/dutch-caribbean 

© 2016 PricewaterhouseCoopers Dutch Caribbean. All rights reserved. 


DIADOMINGO anochi, 
alrededor di 7’or, patruya 
ta wordo manda cu 
urgencia banda di Value 
Car Rental na Koyari unda 
accidente a sosode. 

Na yegada, patruya ta 
topa cu e dos autonan 
envolvi: un Suzuki Liana y 
un Hyunday Tucson. 

Polis a papia cu e dama 
chauffeur di e Suzuki 
Liana color blauw, kende 
ta splica cu un cacho lo a 
crusa caminda y pon’e bay 
na su man robes y choca 
contra e H^mnday Tucson. 

Asistencia urgente a 
wordo pidi pa e dama 
chauffeur di e Tucson, 
kende tin 7 luna na estado. 
Segun investigacion di 
Polis di trafico, e chauffeur 
di e Liana tabata bin cu 
velocidad halto. Tabatin 
hopi daño material cu 
autonan no a core mas. 
Takelwagen a bay cu tur 
dos auto. 


Dama na 
estado 
envolvi 
den 

accidente 

na 

Koyari 

Negociacionnan pa e 'Definitive Participation Agreemenf den etapa cumbre 

Citgo y Gobierno ta conclui un siman 

fructifero na Houston 


MINISTER di Asuntonan 
Economico y Energia, ing. Mike 
de Meza, hunto cu su colega 
Minister drs. Paul Croes encarga 
cu Labor, a lidera un delegacion 
di expertonan legal, financiero, 
tecnico y fiscal na Houston pa sigui 
cu e negociacionnan pa futuro 
rehabilitacion y reapertura di e 
refineria. Diabierna ultimo nan 
a regresa sumamente satisfecho 
despues di un siman fructifero. 

“Negociacionnan pa e ‘Definitive 
Participation Agreement’ entre 
Aruba cu Citgo ta den un etapa 
cumbre,” Minister Mike de Meza 
a declara. “E dianan cu ta tras 
di lomba a logra avansa riba 
temanan sumamente importante 
pa ambos partido.” 

Despues di a inicia e fase final di 
negociacionnan pa un ‘Definitive 
Participation Agreement’ na 
comienso di luna di januari, varios 
sesion di negociacion a tuma luga 


entre e ekiponan di Gobierno di 
Aruba y di CITGO na Aruba como 
na Houston.Durante su estadia na 
Houston, Minister de Meza a reuni 
cu dr. Nelson Martinez, Presidente 
y CEO di CITGO. 

Ademas di e mandatarionan, e 
delegacion di Aruba a consisti di 
e ekipo di negociacion asisti pa 
expertonan riba tereno di refineria 
y operacion, como tambe pa 
expertonan legal y fiscal. 

“Hunto cu ambos delegacion di 
negociacion nos a fiha e plan di 
accion pa e ultimo simannan nos 
dilanti prome cu 31 di maart,” 
segun e titular di Energia. 

“E siman aki e ekiponan 
negociado lo conveni atrobe 
na Aruba. Rehabilitacion di un 
pilar economico historico ta mas 
cerca,” asina Minister Mike de 
Meza a informa na su yegada 
for di Houston. Despues di a 
yega na acuerdonan di principio 


riba temanan importante entre 
Gobierno di Aruba e refineria, 
ta negociando den mas detaye e 
modelo di negoshi, como tambe 
aspectonan di medio ambiente, 
laboral, fiscal y uzo tecnologianan 
limpi. 

“E fase di negociacion aki ta uno 
intenso y compleho entre Gobierno 
di Aruba y CITGO,” Minister de 
Meza a indica. 

For di aña pasa diferente mision 
nan tecnico, economico y legal 
a bishita Aruba. Nan a haci nan 
investigacionnan di e facilidadnan 
di e refineria, studia nos sistema 
legal, como tambe haci nan 
analisis comercial. 

E fase nobo aki ta aki ta un resultado 
concreto di e empeñonan cu 
Gobierno di Aruba ta hibando for 
di algun aña. 

Minister de Meza, aunke cauteloso, 
a expresa su mes na un forma 
positivo riba e desaroyonan. De 


Meza a subraya cu e periodo nos 
dilanti lo ta uno crucial. 
Sinembargo, e ta sumamente 
contento cu e paso aki y ta spera cu 
e trabounan nos dilanti ta conclui 
di un manera satisfactorio pa 
pueblo di Aruba, en particular e 
parti pariba di nos isla. 

Di acuerdo cu e ‘Memorandum 
of Understanding’ (MoU) firma 
dia 22 di september 2015 ultimo, 
Citgo a indica na Gobierno di 
Aruba prome cu 30 di november 
di lo inicia e negociacionnan pa 
reapertura di e refineria na Aruba. 
Segun e MoU, e siguiente fase 
di negociacion a resulta den un 
‘Heads of Agreement’, of acuerdo 
marco, cu a wordo firma dia 23 di 
december ultimo. 

Januari ultimo, Minister de Meza 
hunto cu President y CEO di 
Citgo a haci e “kick off ’ pa inicia 
e negociacionnan di e “Definitive 
Participation Agreement” entre 
Gobierno di Aruba y CITGO. 

Minister Otmar Oduber a reuni cu funcionarionan di 
Gemeente Amsterdam 

Aruba le haya sosten di 
Amsterdam cen pa regula 
e fenemene di ^ether 
accemmedatiens^ 


na dje ta e. o. e contribucion den forma di 
impuesto cu cada un persona cu ta huur 
nan cas lo mester contribui cu ne na e 
ciudad. 

Pa por a sinta na mesa cu e compania, 
Gemeente Amsterdam mester a evalua 
leynan exsistente y crea un maneho cu a 
sali for di esaki. E funcionarionan a mustra 
tanto Minister Oduber como directora 
di ATA e diferente leynan cu nan basa 
e maneho aki riba dj’e pa por a crea e 
concepto pa sinta na mesa cu Airbnb. 



MINISTER Otmar Oduber ta na Hulanda 
pa un cantidad di reunionnan importante. 
Entre nan un reunion cu e wethouder sr. 
Laurens Ivens y demas funcionarionan di 
Gemeente Amsterdam, pa haya un miho bista 
riba con nan ta maneha e concepto di ‘other 
accommodations’. 


Airbnb ta un compania cu den un tempo 
record a sa di crece cu e mercado 
di ‘other accommodations’ y 
mientrastanto ta domina 
75% di e fenomeno aki na 
Amsterdam. Gemeente 
Amsterdam na 2014 
a firma un MOU cu 
Airbnb regulando 
esaki. 

Mirando cu e 
tendencia a yega 
y ta creciendo 
rapidamente 
r i b a n o s 
isla tambe, 
ta di suma 
importancia 
pa explora e 
concepto cu 
tin regula na 
Amsterdam. 


Hunto cu sra. Ronella 
Tjin Asjoe-Croes, 

Minister Otmar Oduber 
a reuni cu e funcionarionan 
di Gemeente Amsterdam pa 
mira kico ta e strategianan cu 
Amsterdam a adapta pa por regula e 
concepto di ‘other accommodations’. 
Wethouder sr. Laurens Ivens a trece dilanti 
cu ta importante pa cada pais tin su propio 
maneho, reglanan y su propio motibonan pa 
eherce e maneho nan aki. Mester tin esaki bon 
defini prome cu sinta na mesa cu partidonan 


manera un Airbnb. Mester tene na cuenta cu 
e aspecto di supervision y control ta di suma 
importancia den esaki. Nan tin un ekipo 
specialmente disponibel pa eherce e parti di 
control. 


Sr. Ivens a comparticu 

Minister Oduber cu te cu awor, e acuerdo cu 
Airbnb ta bayendo hopi bon mirando cu tin 
control riba e mercado. E control cu ta referi 


Apesar cu e mercado di Hulanda ta un 
tiki diferente compara cu esun na Aruba, 
a mira hopi similaridad nan den e control 
y maneho pa cu esaki. 

Ta importante pa ciudadanonan sinti nan mes 
confortabel cu e acuerdo y pa nan sinti nan mes 
sigur den nan bario cu tin acomodacionnan di 
e tipo aki. 

Amustra e hecho cu mester mira e posibihdadnan 
pa acepta y adapta na e tendencia aki mas 
lihe cu spanta y purba di desvia, pa asina 
nos keda riba e mercado competitivo. 
Gemeente Amsterdam a scoge pa 
informa nan mes debidamente 
di e tendencia aki pa asina 
mira con lo por uze pa 
sigui ta competitivo 
manteniendo control 
cu un bon maneho 
pa cu esaki. Ya 
caba tin otro 
plataformanan 
manera di Airbnb 
cu ta interesa 
pa sinta hunto 
cu Gemeente 
di Amsterdam, 
cual nan ta 
evaluando kico 
ta e pasonan pa 
tuma pa sigui bay 
dilanti. 


Pa Aruba e ta 
importante pa tin un 
competencia husto entre 
Hotelnan na Aruba y ‘other 
accommodations’. Mester 
tin un control di e cantidad 
di ‘other accommodations’ y nan 
contribucion na impuesto di Aruba. 


Den transcurso di e lunanan nos dilanti lo 
tin un posibel colaboracion entre Gemeente 
Amsterdam y Aruba tratando e tema aki 
siñando di e ciudad ehemplar cu a tuma e paso 
innovativo aki. 

MEP na Chris Dammers: 


Evelyn Wever- 
Crees ta un persena 
integre y heneste 


PARTIDO MEP a tuma nota di 
e atakenan sumamente baho di 
Parlamentario Chris Dammers 
den direccion di nos lider di MEP, 
Evelyn Wever-Croes y ta lamenta 
esaki. 

En bes cu Dammers como 
Parlamentario para banda di 
MEP y cuestiona tanto corupcion 
den Gobierno, e ta scoge pa tira 
cu lodo y tapa e corupcion den 
Gobierno. Pueblo no ta paga 
Dammers pa e tapa corupcion, 
pueblo ta paga Dammers pa e 
controla Gobierno, manera cu 
MEP y nos lider si ta haci. 

Chris Dammers mester tin hopi 
curashi di punta dede den 
direccion di nos lider. 

Evelyn Wever-Croes ta 
un persona integro y 
honesto. No ta por 
nada e tabata 13 aña 
hefe di departamento 
di belasting, y 
despues a traha 10 
aña den sector priva 
como abogado 
di consehero di 
belasting. Ta 
un persona cu 
a dedica mas 
di 20 aña na 
servicio na nos 
comunidad 
cu trabounan 
caritativo 
atrabes di 

organisacionnan, 
iglesia y partido 
MEP. Un mama, 
esposa, y lider 
EHEMPLAR, algo cu 
Dammers no por bisa di su 
lider, ni di su mes! 


Dammers a ataca e tata di nos lider, 
Hendrik Croes, cu ta e abogado 
mas largo estableci 
na Aruba y 
Antiyas, un 
abogado 
d i 


trayectoria impecabel, y 
cu durante e añanan cu 
el a ocupa puesto di Vak 
Minister, hamas a hay’e den 
investigacionnan manera 
e Gobierno aki si a haya su 
mes. 

Dammers a ataca e ruman 
defunto di nos lider, 
Eduardo Croes, cu a gana 
su caso contra Mike Eman 
y tabata e UNICO persona 
na Aruba cu a obliga Mike Eman 
guli su palabranan bek. 

Den e caso ey un hues 
imparcial a declara 
cu Mike Eman ta 
un gañado y 
cu e storia di 
huurmento 
c u e t a 
conta ta 
mentira. Ni 
un defunto 
Dammers no 
ta respeta, 
mustrando su 
nivel baho. 


Dammers a ataca e esposo di 
nos lider pa un asunto di cuenta 
bancario cu no un, sino 3 veredicto 
a stipula cu no ta di dj’e, y cu no 
tin nada malo na esey. Hasta 
a forsa DIARIO rectifica nan 
acusacionnan pasobra nan tabata 
totalmente SIN base. 

Pues cu prueba nos por demostra cu 
Chris Dammers ta un MENTIROSO 
PATOLOGICO mescos cu su lider. 

Dammers no mester lubida e 
“accidente” masha misterioso 
cu el a haya su mes aden, den 
cual el a uza auto di Parlamento 
y a box den un pochi di mata. 
Nunca a bin claridad den e asunto 
pasobra Dammers a bandona 
e sitio. Influencia di alcohol y 
compania di hendenan misterioso 
den e auto a pone cu e mester a 
core bay di e sitio? 

Dammers no mester lubida cu e 
ta meti pata pata den corupcion 
na DIP, pasobra ta imposibel 
cu su propio casa ta regala su 
mes y tur su yiunan casnan den 
Colony pa prijs di baca flaco, y e 
como Parlamentario ta para wak. 
Dammers no mester lubida cu 
den su propio partido ya caba 
nan ta cansa di e corupcion 
aki, algo cu e Presidente 
di Parlamento tambe a 
expresa den direccion di 
Chris Dammers. 

Un conseho nos tin 
pa Dammers: Stop 
di busca e splinter 
den wowo di otro, 
mientras bo mes 
tin un balki den bo 
wowo. Bo trabou 
ta controla 
G o b i e r n o , 
no perde bo 
, tempo ta 

ataca nos lider 
pasobra Evelyn 
Wever-Groes 
^ e ta un mama, 

esposa y lider 
/ EHEMPLAR, un 

persona HONESTO y 
INTEGRO, y ni abo, ni 
bo lider por para banda 
di dj’e. 

Hobennan 
sclamando pa 
haya trabou! 


“DEN un serie di articulo nos a demostra 
cu e maneho actual pa loke ta trata labor 
ta uno anti-hoben y un cu no ta brindando 
oportunidad. Atrabes di datonan compila di 
Departamento di Progreso Laboral e tabata 
posibel pa demostra cu cifra cuanto hoben tin 
registra cu no por haya trabou. 

Preguntanan cu ta surgi e ora ta: Ken e 
hobennan aki ta? Pakiko nan no por haya 
trabou? E contestanan riba e preguntanan aki 
nos lo elabora den corto den e comunicado aki. 


cos ta posibel si di berdad bo ta 
comprometi na crea bienestar y 
pone nos hobennan como piioridad 
den mercado laboral. 

E ta den nos man pa brinda e 
oportunidad pa asina hobennan 
den futuro tambe por bai un banco 
logra un fianza pa cubri tur nan 
deseonan familiar. 
Automaticamente bo ta percura 
asina pa pone pan ariba mesa 
di e famia humilde den nos comunidad. Si 
nos tin un maneho laboral dirigi pa yuda 
nos hobennan y localnan PROME nos por 
soluciona basta inhusticia y abuso cual na e 
mesun momento ta haci nos sociedad mas 
fuerte. Consecuentemente menos famia lo 
tin problema pa cumpli cu nan cuenta di 
awa, coriente y hypotheek, pasobra nan lo ta 
trahando pa mantene nan mes y famia sin cu 
Gobierno mes tin cu saca placa pa p. e. duna 
un bijstand”, Gerick Croes ta sigui bisa. 


hechonan cruel cu tin e. o. 12 mil famia no 
por paga nan recibo di awa, otro 8 mil cas no 
por paga nan recibo di coriente. Den casonan 
asina tin hopi hobennan envolvi y pa via di un 
maneho negligente ta cay den un decadencia 
social y cu tur su consecuencia cu ta Gobierno 
mes mester bay saca placa. 

E situacion cu nos ta bibando aden no por sigui 
asina mas y ta p’esey nos ta pidi auxilio pa nos 
hobennan pasobra nan ta miles sclamando cu 
no tin trabou mientras Minister di Labor si ta 
sigui hiba un maneho di importa trahador di 
afo. 

Basa riba tur e desaroyonan di ultimo tempo 
nos di MEP ta haci un apelacion na Gobierno 
pa riba un termino cortico pa pone fondo 
disponibel pa cumpli cu necesidad di e 
hobennan sin trabao den e barionan e. o. di 
Pos Chikito, Sabana Basora, Madiki, Tarabana, 
Santa Cruz, Playa y San Nicolas. Tur esaki pa 
yuda e hobennan pa por haya trabou y tin un 
desaroyo positivo den nos pais. 


E grupo di hoben cu nos kiermen ta esnan 
local entre e edad di 18-34 aña cu diploma 
di sea Ibo, mbo, hbo of wo. Pa ningun otro 
politico purba na troce nos palabranan nos 
kier enfatisa cu tur hoben cu sea a nace akinan, 
emigra, immigra y ta formando parti di nos 
comunidad existente ta cay bou di e grupo 
aki cual lamentablemente ta wordo limita di 
oportunidadnan. Dicon? 

Pasobra e Minister di Labor sr. Paul Croes 
deliberadamente ta keda aproba permiso di 
trabao (e asina yama eerste aanvraag) pa 
importa trahador siendo cu e sa cu 50% di 
hobennan registra na DPL ta sin trabou! 
Hasta e ta ignora e hecho cu cada aña mas 
hoben ta termina Ibo, mbo, hbo y wo cu tambe 
lo kier traha”, segun Gerick Croes. 

“Loke ta haci e asunto mas pio ta cu na dado 
momento bo ta haya e impresion cu lo tin 
negoshi grandi di permiso tumando luga 
caminda tramitadornan ta involvi. 

Si na Aruba nos hobennan no por haya 
trabou.. .pakico ta sigui importa trahador anto? 
Ta logico cu casonan cu ta rekeri cierto 
nivel di experiencia of specialista riba un 
area ta excepcion, pero no por ta asina cu 
bou di e Minister Labor actual su excepcion 
ta keda ripiti siendo cu organonan manera 
Sociaal Economische Raad ta indica bon cla 
cu mayoria di biaha e vacaturanan aki por a 
wordo yena localmente! 

Nos hobennan ta esnan cu ta bay carga e 
desaroyo sociaal economico di Aruba riba 
termino largo y manera lider di MEP sra. 
Evelyn Wever-Croes a indica na varios ocasion 
nos mester brinda alivio pa nos pueblo. Tur 


“Prome Minister mester step it up pa cumpli 
cu su promesa y no sigui uza nos hobennan 
den tur cos. Ta incomprendibel cu na hopi 
ocasion kier hustifica maneho cu logronan di 
nos hobennan mientras cu e propio Gobierno 
aki ta torno nan futuro. 

Realidad ta cu nos Prome 
Minister Eman ta cana wowo 


Si di berdad abo como Gobierno ta bon 
bezig lo e desempleo bou nos hobennan 
no ta asina halto, si di berdad bo a haci bo 
trabou lo no tin tanto delincuencia bou nos 


hobennan, si 
lo awendia 
h e n d e 


abo tabata bon bezig 
no tin asina tanto 
ta depende di 
si abo a haci bo 
drechi lo awe 
desempleo lo ta 
minimo, pero e 
no ta pa falta 
di disciplina 
y seriedad!”, 
Gerick Croes 
duna di 
conoce. 

Evelyn Wever-Croes: 

Pabien na tur 
hende muher 
riba Dia 
Internacionai 
di Hende 
Muher 



oportunidadnan cu hende 
homber, specialmente den e 
area profesional. Tin otro hende 
muhernan mester mas sosten 
di Gobierno pa por logra nan 
metanan, p. e. cu cuido di nan 
yuinan. Locual tin mi mas preocupa 
ta cu tin demasiado hende muher 
na Aruba cu ta wordo abusa, 
fisicamente of mentalmente, y 
esaki no ta aceptabel. Specialmente 
e casonan caminda e hende 
muher ta keda den e situacion di 
abuso aki, pasobra e ta depende 
financieramente di su esposo. 

Y locual nos no ta gusta admiti 
ta cu tin hende muhernan cu 


no ta respeta bida di otro hende 
muhernan. Si nos kier pa e hende 
hombernan respeta nos, nos 
mester respeta nos mes na prome 
luga. 

Nos como hende muhernan 
mester para firme, y para hunto 
pa mehora calidad di bida di tur 
hende muher na Aruba, y pa por 
brinda tur hende muher na Aruba 
mas oportunidad pa desaroya 
nos mes. Ami sigur kier duna 
mi aporte na esey. Un felis dia 
Internacional di Hende Muher.” 
Tabata palabranan di Evelyn 
Wever-Croes. 


DRAGON 


no ta haya 
e mesun 


“AWE riba Dia Internacional di 
Hende Muher mi kier a para keto 
un rato pa reflexiona riba e papel 
importante cu e hende muher 
ta hunga den nos comunidad. 
No ta tur ora nos ta para keto 
y reflexiona riba esaki, y hopi 
biaha nos no ta reconoce e papel 
importante di e hende muher”, 
Evelyn Wever-Croes ta bisa. 

“E ser femenino ta un ser multi 
facetico, hopi ta mama y tata 
pareu, tumando riba nan lomba 
un responsabilidad hopi grandi, 
specialmente mirando cu na 
Aruba tin hopi mama cu ta lanta 
nan yiunan nan so. 

Otronan ta e centro di e famia, e 
forsa cu ta wanta e famia hunto y 
e forsa cu ta hiba e famia padilanti. 
Tin otro hende muhernan ta cu 
e forsa principal tras di e hende 


h o mb e r 
exitoso, 
esun cu 
t’ey pa 
sostene 
den bon 
y den mal 
tempo. 

O t r o 
h e n d e 
muhernan ta lucha pa hiba nan y 
nan famia dilanti, y algun hende 
muher ta un combinacion di tur 
esakinan. Cualkier cu ta bo papel 
den nos comunidad, para keto 
un rato awe y reflexiona unda bo 
kier bay. 


Como hende muhernan na 
Aruba nos tin hopi posibilidad, 
ta nos mester explora nan. 
Lamentablemente ainda nos tin 
limitacionnan si. Tin diferente 

h e n d e 
_ muher cu 

PARTIDO MEP a tuma nota di e atakenan 
baho cu ta saliendo di e Parlamentarionan di 
AVP contra di nos lider di MEP, Evelyn Wever- 
Croes y ta lamenta esaki. 

E biaha aki ta toca turno di Clarisca Velasquez. 
En bes cu e señora aki como Parlamentario 
para banda di MEP y cuestiona tanto corpucion 
den su Gobierno, e ta scohe pa tira cu lodo y 
tapa e corupcion den su Gobierno hasiendo e 
mes complice na e corupcion. 

Of acaso e tambe a participa den e fiesta di 
partimento di tereno? Clarisca Velasquez tin 
hopi curashi di punta dede den direccion di nos 
lider y cuestiona su autoridad moral. 

Pa refresca Velasquez su memoria: Acaso Mike 
Eman tin autoridad moral? 

Mike Eman a manda EMCO bancarota y no a 
import’e cuanto mama y tata di famia a wordo 
poni riba caya. Pa simpel mal maneho. P’esey 
Mike Eman ta esun cu no tin autoridad moral. 
Mike Eman a presta 1 miyon florin y nunca a 
paga bek na Interbank.Cu esaki Mike Eman a 
perde cualkier autoridad moral pa cuestiona 
otronan y Velasquez sa esaki. 

Pa colmo a forsa FFCA pa tuma over e banco di 


Interbank cu a wordo kibra dor di e prestamo 
di 1 miyon na famia Eman, sin cu nan a paga 
bek. Awe FCCA no por traha cas social mas. 

Un mal pagado Mike Eman ta, sin ningun 
autoridad moral. Mike Eman a wordo declara 
mentiroso patologico pa un Hues y mester a 
rectifica mentiranan lansa den direccion di 
ruman di nos lider. Mike Eman ta un gañado 
patologico sin autoridad moral. Mike Eman 
ta un homber debil y a core bay den welga di 
hamber en bes di subi avion y bay bringa pa 
nos autonomia. 

Pa colmo, na forma infantil y cobarde a bay 
yora na television Hulandes, mientras el a 
tuma tur hende haci den su welga di hamber 
falso di ensure. Mike Eman no tin credibilidad 
mas, y ni tampoco autoridad moral. 

Y asina nos por sigui ripiti e debilidadnan di 
Mike Eman, pero no mester lubida esunnan 
di Clarisca Velasquez mes. Clarisca Velasquez 
kier papia di AUTORIDAD MORAL? 

Pasobra ta ken ta e Parlamentario cu nan a gara 
ta haci acto sexual riba lessenaar di Gobierno 
den pleno accion? Y cu ken e tabata haci e acto 


sexual ey, cu su pareha, of cu un otro? 

Y kico tur tabata e daño causa pa su pareha 
na propiedad di pueblo, ora el a gara nan dos 
den e acto riba lessenaar? Esaki ta moralidad? 
Ken ta e Parlamentario cu en bes di atende cu 
su trabou como Parlamentario pa pueblo, a bay 
scol tur dia pa un aña largo, y kitando cupo di 
otronan pa sigui e lesnan na e scol di Polis? 
Esaki ta moralidad? 

Tin hopi mas, pero MEP no ta un partido cu ta 
rebaha su mes na e nivelnan baho di AVP, pero 
no ekiboca. Si mester, nos tambe por publica 
berdadnan di tur cu kier atacha e integridad y 
bon nomber di nos lider. 

Evelyn Wever-Croes ta un persona honesto y 
integro, y cu hopi autoridad moral pa cuestiona 
e Gobierno aki. No ta por nada e tabata 13 aña 
hefe di departamento di belasting, y despues 
a traha 10 aña den sector priva como abogado 
di consehero di belasting. Ta un persona cu 
a dedica mas di 20 aña na servicio na nos 
comunidad cu trabounan caritativo atrabes 
di organisacionnan, iglesia y partido MEP. Un 
mama, esposa, y lider EHEMPLAR, algo cu ni 
Velasquez ni Eman no por bisa! 

Nes Papiamento, 
mas bibe cu nunca! 


PARLAMENTARIO Jeffrey Kelly tabata 
presente na e evento di “Arte di Palabra”, 
caminda cu nos hobennan a competi den 
declama poesia y contamento di cuenta y 
storia cortico. E proyecto aki tin como meta 
pa duna e hoben oportunidad pa demostra 
nan creatividad literario, promove lesamento 
y skirbimento den nos idioma Papiamento 
y stimula publicacion di arte literario na 
Papiamento. 

Con e proyecto a inicia 
Corsou a organisa e prome competencia pa 
alumnonan di klas 1 y 2 di scol secundario na 
aña 2000. Na 2001 a amplia esaki cu e klasnan 
3 y 4 di scol secundario y despues na 2002 en 
adelante a amplia e categorianan pa tur klas 
secundario (Havo 4 y tambe Vwo 5 y 6). Tambe 
a oficialisa e participacion di hobennan di e 2 
prome añanan di MBO. Desde inicio Arte di 
Palabra Corsou a invita Aruba y Boneiro, ya 


cu e islanan tin Papiamento como 
lenga materno en comun. 

E deseo pa Aruba tambe participa a 
wordo realisa na2009y for di e tempo 
ey tambe Aruba ta organisa su mes un 
competencia di Arte di Palabra. Esaki ta 
e di 8 biaha consecutivo cu Departamento 
di Cultura Aruba, respalda pa Ministerio 
di Cultura ta organisa conhuntamente cu 
Grupo Corector Papiamento, Fundacion Lanta 
Papiamento y Docentenan di Papiamento di 
scolnan secundario. 

Importancia di e proyecto Arte di Palabra 

Arte di Palabra ta un proyecto cu a demostra 
su derecho di existencia den e 8 añanan cu 
e ta wordo organisa. Un competencia unda 
hopi talento nobo local a sali for di dj’e. Sigur 
si tene na cuenta e exito y importancia cu e 
competencia aki tin pa e desaroyo expresivo di 



n o s 


hobennan den 

nos Papiamento. 

Parlamentario Kelly ta felicita tur hoben cu a 
participa den e competencia aki cu ta stimula 
nos hobennan pa stima, aprecia y uza nos 
idioma Papiamento. 

Kelly ta subraya e rol importante cu 
Departamento di Cultura y tur esnan envolvi 
den e organisacion di Arte di Palabra tin. Un 
palabra di pabien y sigui cu e bon trabou! 


Parlamentario Jennifer Arends-Reyes 

Felicitando tur hende 
muher cu nan dia 
internacional! 



SEGUN Parlamentario sra. 
Arends-Reyes, na aña 2006 World 
Economic Forum a introduci e 
indice di distincion global entre 
e generonan. Central Bureau of 
Statistics di Aruba CBS tambe a 
focus ariba e topico internacional 
aki durante nan Censo na October 
2010. 

“E indice aki ta enfoca riba 
cuater categoria fundamental: 
Participacion Economico, 
Oportunidad, Educacion, Salud 
y Sobrevivencia y Fortificacion di 


participacion politico. 

Nos isla a score relativamente 
bon compara cu Merca, Hulanda 
y algun area di Caribe. 

Algun punto cu ta remarcabel ta 
cu nos indice di participacion di 
nos generonan den e area laboral 
ta casi igual. Cu na aña 2012, 
23.162 hende muher ta participa 
den e mercado laboral compara cu 
23.362 hende homber”, segun sra. 
Arends-Reyes. 

“Alabes den e arena politico tambe 
e participacion di hende muher a 


crece y awe nos por ta 
orguyoso di tin un pais cu tin mas 
participacion di hende muhernan 
cu tin influencia. Naturalmente cu 
nos tin hopi mas pa traha riba dj’e 
pa avanse di nos hende muhernan, 
p. e. salario pa e mesun trabou ta 
keda diferencia cu un averahe di 
700 florin. 

Aruba su hende muhernan ta 
hendenan balente, trahador y 
valioso como cu nan ta e weso di 
lomba di cada hogar. Laga nos 
ban traha hunto como comunidad 


pa sigui sostene nos hende 
muhernan. Y hende muhernan sa 
bo balor! 

No laga ningun hende kibra bo 
ni trapa riba bo derechonan. No 
acepta mal trato di ningun forma. 
Keda semper cabes na halto y 
orguyoso di ta un hende muher! 
Corda cu cada hende muher ta un 
hende muher cu hopi potencial!” 

Sra. Arends-Reyes ta finalisa 
deseando “cada un di nos hende 
muhernan un feliz dia!” 

Hombernan cu cara tapa 
ta atraca minimarket y 
iaga un ciiente herida 

WILLEMSTAD - Diadomingo atardi alrededor di 2.45, a tuma luga 
un caso di atraco na un minimarket na e crusada Seru Fortunawe/ 
Asbestweg. 

For di investigacion preliminar, a resulta cu 5 homber a yega na e 
minimarket den un Hyundai Tucson color blanco y 4 di nan a baha 
bay paden. Tur tabatin mascara na cara y tabata arma. 

Un di e sospechosonan tabata arma cu un cuchiu. 

Nan lo mester a bay cu un portemonnee for di un di e clientenan y a 
bay den cas di e doño di e minimarket cu ta na e mesun sitio y a horta 
un montante di placa. E cliente for di cua e atracadonan a bay cu su 
portemonnee a keda herida dor di un di e sospechosonan cu e cuchiu. 
Despues di nan acto, tur 5 a move for di e sitio. Personal di e Team 
di Atraco ta investigando e caso aki. 


Homber ta keda deleni 
bou sospecho di ta 
envoivi den experlacion 
di cecaina 

WILLEMSTAD - Diadomingo atardi riba un buelo for di 
Hulanda, a yega e homber C.B.P. naci na Corsou di 33 aña, 
cu riba ordo di Ministerio Publico a keda deteni na Hulanda. 

E homber P. aki ta keda sospecha di ta envolvi den un caso di 
19 kilo di cocaina cu a keda exporta di Corsou pa Hulanda. 
Entre tanto e sospechoso ta encarcela aki na Corsou pendiente 
di mas investigacion. 


DEDICA na tur ser femenino na Aruba dia 8 di maart. 
Como muher, mama, profesional, ama di cas, 
specialmente mi rumannan Maria Louisa y Gardenia 
mi cuñanan Ankie, Emerita y Edna Britten. 

MUHER: UN SER 
MARAVIYOSO 

Como muher mi ta defende e ser femenino cu ta un. 
Deber como muher mi por demostra e lucha cu tin di hiba. 
Poder como muher bin na mundo pa procrea y bira mama. 

Liber como muher no tin di wanta maltrato ni abuso. 
Caracter como muher lanta ariba defende y busca husticia. 
Mester como muher no tin miedo sea balente cu corahe. 

Deber di un muher ta cuida y proteha su cas, 
no pa ta un esclaba of objecto, esey si hamas. 

Poder di hende homber no mester intimida 
ningun muher pa bandono of tuma medida. 

Liber muhernan ta pa tuma mesun decision. 

Semper buscando e berdad pa tin solucion. 
Caracter di e ser femenino ta sentimental. 

Trat’e cu amor y afecto ta un parti primordial. 

Mester stop di acusa sin mira e sacrificio 
cu hopi muher ta haci luchando sin miedo. 

Lider den tur sentido un muher ta destaca 
den su hogar, politico, profesional y hasta 
a wordo crea pa Dios como muher 
pa trece na mundo su unico yiu Hesus, 
formando parti como un ser humano 
pa salba e mundo y pordona picanan. 

E SER MASCULINO TA BRIYA CU E LUZ FEMENINO. 


Polis a delene dos 
dama kedando ilegal 
na Cersou 

WILLEMSTAD - Diadomingo marduga alrededor di 2.10, 
un unidad di Rio Canario na altura di Bivak a bay controla 
un vehiculo. 

Durante di e control, e unidad a bin topa den e vehiculo dos 
dama respectivamente D.F. y K.D. di nacionalidad Jamaiquino 
cu tabata permaneciendo ilegal riba e isla. 

A detene ambos y hiba nan Barak, pendiente di nan 
deportacion. 


Accidenle fuerle la laga 
dos dama cu kap formal 
na frenla 

WILLEMSTAD - Diadomingo mainta alrededor di 8.25 
tabatin un accidente na e crusada F.D. Rooseveltweg/Jan 
Noorduynweg na momento cu un vehiculo a dal contra di un 
palo di luz. 

Dos dama, tanto e chauffeur como e ocupante, cu tabata den 
e vehiculo a ricibi kap formal na frenta y a keda transporta cu 
ambulance pa poliklinica pa mas tratamento. 

Personal di Departamento di Trafico ta investigando e 
accidente aki. 

Xpresa bo mes 

Skirbi pa: Pluma Critico 

Schwengle 
mes no la 
cumpli cu Good 
Governance 


SCHWENGLE mes no ta cumli 
cu Good Governance. Riba 6 y 7 
maart 2016 a sali den diferente 
medio di prensa (24ora/noticiacla/ 
awemainta) con Minister Schwengle 
ta reteira cu SABA su sistema di bon 
gobernacion cu ta data di 1972 no 
ta sirbi mas y kier pone un fin na e 
Fundacion aki y lanta un Fundacion 
cu si ta baila na su pregon. E problema 
ta cu Schwengle kier saca e splinter 
for di e wowo di su prohimo, pero no 
ta wak e balki den su mesun wowo. 

Pa papia di Good Governance, 
Gobierno ta e prome yama pa haci 
esey. Schwengle ta admiti na varios 
ocasion cu Gobierno mes a faya, pero 
ta prentende den e mesun rosea cu 
Schwengle no ta forma parti di fayo 
aki. Ma bon, ken ta Minister? Of 
acaso Minsiter Schwengle no sa cu e 
ta responsabel pa pasado, presente y 
futuro situacion di salubridad, cuido 
di grandinan y deporte? 

E sa kico e ta haci y kico e ta firma? 

Good Governance ta algo cu hasta 
e como Minsiter mester ta mara na 
dj’e. Si pueblo no por wak con e mes 
ta gasta e fondo den presupuesto di 
su cartera, con e por duna ehempel, 
corda exigi esaki di otro? E ta pretende 
cu mester bin mas participacion den 
e maneho di SABA, pero su mesun 
cartera ta conta cu participacion di 
pueblo? Cua ta e ultimo biaha cu 
Schwengle a lanta un ‘website/un 
Facebook page’ pa SCUCHA loke ta 
biba den pueblo? 

No tin participacion, ni di grupo nan 
chikito como cu esaki nunca a sosode. 


E simpel hecho cu e kier mata SABA 
ta pasobra Schwengle ta laba man 
atrobe na luga di bin cu solucion 
duradero. Na luga di inverti y pone un 
directie controla e subsidia pa SABA 
na un forma transparente y hancra 
den un maneho y ley cu tur hende por 
wak y controla, ta dicidi di nombra 2 
kroonleden. 

Nombracion di 2 coordinator den un 
stichting ta hiba na mas polarisacion 
y mas corupcion na luga di solucion y 
participacion di pueblo. No solamente 
esaki ta anti-democratico sino tambe 
ta bay contra tur principio di Good 
Governance. 

Esaki ta mustra tambe con partidista 
e vision di Schwengle ta, pasobra 
dicon ta haci esaki cu SABA y no cu 
su bon amigonan di Wit Gele Kruis cu 
tambe ta un stichting cu ta cay bou di 
Minister Schwengle. 

Acaso Minister Schwengle ta pretende 
cu tur cos ta ‘koek en ei’ cu Wit Gele 
Kruis tambe? 

Ley pa un, ley pa tur toch? Of acaso tin 
dictadura y partidismo? Esey lo nifica 
maluzo di derecho y abuso di poder! 

Minister Scwhengle kier tira palabra 
grandi den prensa y sconde tras di 
e ‘supuesto bon vision’ cu e tin pa 
soluciona e problema, pero pueblo 
tambe por pensa. Ta importante 
pa cuestiona cosnan asina aki, 
pasobra mientras ta hunga cu SABA 
e problema ta sigui bira mas grandi 
pa nos grandinan cu ta den SABA y 
cu ta riba wachtlijst. Ki dia Minister 
Schwengle ta stop di huzgay cuminsa 
maneha? Recapacita of retira! 


SOKJTASAU 

'Forza Femenino Grace 
/\ Y Partido MEP 




^ Ta Invita bo: 

Bin Celebra 

Dia Internacional di Hende Muher 

cu nos 

Diamars 8 maart 2016 

7:00-10:00 pm 

Piedra Plat Enteitainment Center 
Oradornan: 

Notario Marion Tromp 

"Herencia" 


Sandra Suarez-Croes 

"Storia di bida real" 

Entrada: Afls.25.00 


MOVIMIENTO ELEaORAL Dl PUEBLO | SOLO TA SALI PA NOS TUR! 



MEP ta 
celebra Dia 
Internacional 
di Hende 
Muhe 


DIAMARS awo 8 di maart ta Dia Internacional di 
Hende Muhe. Un fecha cu ya pa añanan Forsa Femenino 
Grace y partido MEP ta celebra. 

Diamars awo lo celebra cu nos Dia Internacional di 
Hende Muhe den un ambiente ameno na Piedra Plat 
Entertainment Genter di 7’or pa lO’orpm. 

Durante e anochi lo tin charla informativo y inspirativo 
y canto, den un ambiente sumamente agradabel. 

E oradornan invita pa e anochi aki ta notario Marion 
Tromp cu lo trata e tema di herencia y tur e problemanan 
cu bo por hayabo cu ne, y con pa evita nan. 

Tambe Sandra Croes cu lo comparti cu nos un storia di 
bida real, hopi inspirativo. 

Lo ta un anochi hopi agradabel, informativo y inspirativo. 
Ainda tin algun tickets disponibel pa 25 florin cerca e 
candidatonan y na radio TOP FM. 

Mervin Wyatt-Ras: 

Si nos mes 
ne duna 
balor na nos 
idioma, ken 
lo hacre? 


PARLAMENTARIO Mervin Wyatt-Ras 
tabata presente na e evento den fin di siman, 
en conexion cu Dia Internacional di Idioma 
Materno. 

E Parlamentario y colega Jeffrey Kelly por a 
presencia diferente presentacion di poesia, 
teatro, baile, musica y un charla dor di e 
conocido linguista, drs. Todd Dandare. 
Nunca no ta laat pa siña mas di bo propio 
idioma y su gramatica. Nunca no ta laat pa 
balora nos idioma, segun e Parlamentario. 

Ta te na aña 2003 Papiamento a bira idioma 
oficial banda di Hulandes. 


Wyatt-Ras tin palabra di elogio pa e fundacion 
Lanta Papiamento y su presidente, sr. Mathilda 
y Departamento di Cultura su Director 
Dumfries y boluntarionan pa organisa e evento 
bunita y homenahe na un gran dama di Bario 
di Noord, sra. Titi Tromp. 

Durante e evento, e Parlamentario por a nota 
habilidad di diferente hoben pa declama y 
skirbi poesia y diferente adulto tambe. 
Wyatt-Ras ta comenta cu na Aruba tin tambe e 
grupo di corectornan y tin diferente proyecto 
manera e. o. esun di arte di palabra. E hecho 
cu nos hendenan ta skirbi hopi cancion na 


Papiamento y cu mas y mas tin publicacionnan 
di buki na Papiamento ta haci cu mas y mas e 
idioma ta sigui biba y ta sigui desaroya. 

Di e forma aki nos idioma ta ser transmit 
di generacion pa generacion, pues pa nos 
hobennan. En especial e aña aki cu ta 30 aña 
di nos Status Aparte ta di importancia pa para 
keto na tur loke ta nos simbolonan di propio 
identidad y sigur nos Papiamanto ta un di nan. 
E parlamentario ta sinti su mes orguyoso di nos 
propio idioma Papiamento y nos identidad y 
ta finalisa cu e expresion “si nos mes no duna 
balor na nos idioma, ken lo haci’e”? 

Na lugar di 
SABA retira, 
mihor Minister 
Schwengle 
entrega su 
retiro 

Skirbi pa: Pluma Critico 

Xpresa bo mes 


Remetido: 

Pashent 
cu carta di 
^^spoed^^ ta 
haya cita te 
na |uni 

Skirbi pa: Pluma Critico 

A SALI riba 7 di maart 2016 un articulo den 
awemainta (pagina 19) con un ciudadano ta bay 
specialista cu un verwijsbrief di urgencia, pero ta 
haya un cita te na juni di e aña aki. 

Esaki ta pone ami como ciudadano puntra Minister 
Scwhengle abiertamente: 

1. Dicon Hulanda ta superior na tur otro pais? 
Dor cu Minister Schwengle mes a studia ey? 

2. Dicon no ta cambia e sistema na Aruba pa 
por tin mas specialista pa por yuda cu e demanda? 

3. Kico e Inspectie tin di haber cu pashent nan 
cu tur dia mester sufri cu e lista di espera largo? 

4. Ki dia lo cuminsa traha den prevencion y 
no solamente ora baca a hoga caba (curativo)? 

5. Ki dia nos lo wak cu Minister Schwengle ta 
echt ‘care’ pa nos Arubiano nan tambe? 

Hopi forsa na e pashent aki y na tur e miles di 
Arubiano cu ta sufri na man di nos sistema di 
cuido. Nos ta warda riba reaccion di Schwengle. 


RIBA 6 y 7 di maart 2016 a sali riba 
24ora.com y tambe riba noticiacla. 
com con Minister Schwengle ta duna 
SABA un ultimatum y ta considerando 
fuertemente pa cera cranchi, mata SABA 
y lanta un Fundacion nobo den cual si e 
por tin di bisa, of mihor bisa dicta. 

E problema ta cu na lugar cu Schwengle 
a recapacita y tuma decisionnan sabio 
y balansa, atrobe e ta dicidi di tira ful e 
culpa riba otro en vez di bin cu solucion 
duradero. 

Riba 4 maart mi a skirbi caba den Solo 
di Pueblo con un Minister no por schuif 
su responsabilidad riba otro. Cada 
Minister ta para responsabel na final 
y completamente pa e cartera cu e tin. 
Den e caso di ouderenzorg, esta cuido di 
e hende grandi, Minsiter Schwengle no 
por bin tira ful e culpa riba SABA. 

Ta di aplaudi con MEP a trece un mocion 
dilanti pa papia rapidamente riba e 
situacion di SABA (‘MEP a pidi reunion 
publico pa trata cuido di nos grandinan’, 
noticiacla.com, dia 6 maart 2016) y 
cu mi ta spera cu esaki haña su debido 
atencion tambe. 

Pero e actitud di Minister Schwengle 
ta haci cu esaki ta birando urgente. 
Schwengle kier mete den asunto intemo 
di SABA y smeer esaki como un agenda 
politico den prensa. 

Esaki lo yuda e cuido di TUR HENDE 
GRANDI NA ARUBA of mas bien PA 
LABA MAN? Schwengle ta sigui sinta 
riba stoel di Hues y huzga na lugar di 
maneha. 

Culpando e cuerpo di maneho di SABA 


e kier stop subsidio, cera SABA y lanta 
un otro fundacion pa e tin di bisa con 
cos mester bay. 

Esaki ta un dictadura sin precedente na 
Aruba! Maneho di SABA a keda asina 
ofendi cu nan a bandona sala como cu 
loke Schwengle bisa mester bay. Uzando 
e sindicato tambe pa su propio interes 
politico, Schwengle a mustra atrobe cu 
no tin maneho, no tin vision, ni e minimo 
idea con pa drecha e situacion. For di un 
pos cu a seca, no por saca awa. 

Si Gobierno kier mas calidad den SABA 
e mester a traha riba esaki di hopi tempo 
pasa caba. 

Cu no tin control riba e situacion di 
SABA, Schwengle mester a uza su 
Directie Volksgezondheid pa controla 
e subsidio y no dos kroonleden/su 
coordiantornan. 

Minister Schwengle a mustra cu e no tin 
control riba e asunto, e no tin idea con 
pa maneha y ta parse un hende cu ta 
desayuna cu ‘Mein Kampf di Hitler cu 
su sistema di laba man y scapa su mesun 
falta di maneho dor di tira esaki riba otro 
y fomenta rabia. 

Esun cu ta sali perhudica ta tur e grandi 
nan cu no tin pariba y no tin pabou. Tur 
ta warda riba Minister Schwengle su 
yudansa. 

Si ta na Hulanda esaki a sosode, e 
Minsiter en cuestion ta sea recapacita 
of wanta un mocion di desconfiansa di 
Parlamento pa su gran falta di maneho. 

Na lugar di SABA retira, mihor Minister 
Schwengle recapacita of tuma honor na 
su mes y entrega su retiro. 


Homber tabata 
cometiende destruccion 
den vecindario di Herst 

WILLEMSTAD - Diadomingo aña, unratopromeakibraunglasdi 
mainta alrededor di 9.55, un portadiuncasnaHerstytambeglas 
personal di seguridad atento cu di un auto cu tabata staciona den e 
tabata cumpli cu su labor na un cura di e cas en cuestion. 
restaurant den vecindario di Herst, Unidad di Montaña a tuma e 
a detene un sospechoso na momento sospechoso over for di e personal 
cu esaki tabata huy. di seguridad y presenf e dilanti di 

Despues di a comete destruccion na un Fiscal Auxiliar cu a ordena su 
un cas den e cercania ey. encarcelamento pendiente di mas 

E homber R.A.I. naci na Corsou di 46 investigacion. 

Hende Muher den 
sector Primario 
na Aruba 


DEN mayoria caso si nos 
papia di sector Primario 
ta e hende homber ta 
sobresali. Motibo di esaki 
ta paso e trabounan cu 
esak ta rekeri ta trabounan 
hopi pisa cu kisas un hende 
muher no por. 

Si bo mir’e for di e punto di 
bista ey. Trabounan duro 
cu mester wordo desplega 
tur dia pa por mantene 
riba un nivel cu esaki ta 
pidi. Claro “e Homber Balente” cu 
mester traha cu sudor di su frenta 
pa pone pan riba mesa pa su famia 
por come tur dia. 

Traha oranan largo den solo 
cayente cu hopi contratiempo pa 
asina por tin un bon cosecha na 
final di dia. 

B’a yega di puntra bo mes kico lo ta 
si ta un hende muher ta haci esaki? 
B’a yega di experencia esaki? Si 
nos papia di añanan atras e hende 
muher mester a traha mesun duro 
cu e hende homber den cunuco. 
Sea plantando of cosechando pa 
por tin cuminda pa come. Sin 
papia mes si ta criamento di bestia. 
Hopi biaha e dosnan aki ta wordo 
combina, esta agricultura y tambe 
cria ta wordo hasi pa e famia por 
biba. 



sacrificio y tambe gana pa por yega 
pa tin un cultivo y cria exitoso. 
Por mira sra. Paola Kock na tur 
ocacion den nos Mercado Santa 
Rosa ofreciendo cu productonan 
fresco tanto berdura y tambe came 
sea di cabrito of baca. 

Bon conoci tambe pa e webonan 
fresco cu nan ta supply diferente 
supermarket/minimarket rond di 
Aruba. 

Otro persona bon conoci cu semper 
tin su productonan fresco y tambe 
su bebidanan manera e juicenan 
fresco ta sra. Maureen Laaf-Ras. E 
ta dedica na planta varios fruta y 
berdura y segun cu por e ta ofrece 
su clientela algun producto. For 
di su frutana mes e ta produci su 
juicenan tambe. 


como “Amigonan di Santa Rosa” 
den pasado. 

Pa nos no sigui bay mucho leu pa 
loke ta trata Agricultura y Cria 
aki na Aruba nos por menciona 
nos mesun directora cu ta sra. 
Nathalie Maduro. Prome cu ela 
tuma na su encargo e maneho di 
nos Departamento di Agricultura, 
Cria y Pesca Santa Rosa e tabata 
dedica su mes cu cria di tanto 
cabrito, baca, y porco. Un gran 
experencia y sigur experticio 
cu locual ta su ideanan y mas 
e amor cu e tin pa esaki. Como 
dama eherciendo esaki sigur ta 
di admira. Esaki no ta nada fasi 
mirando cu e trabounan cu esaki 
ta bin cu ne. Hopi ta esnan cu a 
keda sorprendi cu ta un dama ta na 


cabes di dicho departamento 
cu pa hopi a kere cu e tabata 
imposibel pa un hende muher 
dirigi e departamento. Semper 
den e trayectoria di Santa Rosa 
tabta hende homber a dirigi. 

Di e forma aki nos kier a pone un 
tiki enfasis pa loke ta trata Dia di 
Hende Muher. 

Di nos parti e team completo 
di Santa Rosa encabesa pa nos 
directora sra. Nathalie Maduro 
nos ta desea tur hende muher den 
e ramo aki y den tur otro ramo feliz 
Dia di Hende Muher. 

Laga esaki ta un refleho con 
importante e ser humano aki den 
e mundo di sector primario di 
Aruba. 



Awendia ainda tin famianan cu 
ta haci Agricultura, Cria y Pesca. 
Den esakinan por mira damanan 
fuerte y balente cu tambe ta eherce 
e trabounan aki. 

Si nos papia di Argricultura y Cria 
nos por menciona nombernan 
manera sra. Paola Kock di Cunuco 
Aruba Dushi Tera cu tur dia ta 
lanta mainta y haci tur dos trabou 
den su cunuco. 

Un trabou cu ta exigi hopi caminda 
e tin su baca, cabrito, porco y 
tambe galiña pa mantene tur dia. 
Sigur un trabou cu ta exigi hopi 


Un otro dama cu tambe 
nos tin hopi aprecio pe ta 
sra. Marcia Linzey-Dañe cu 
tambe ta eherce e trabou 
di Cria di Bestia na su cas. 
Marcia ta bin ta haci esaki 
for di algun aña caba y cu 
mester bisa el a lanta den e 
ambiente di cria. 

Su mayornan tabata esnan 
cu a motiv’e y inspir’e pa e 
sigui den e rumbo aki. 

Por bisa su experencia ta 
amplio riba e tereno aki di 
cria. E tres damanan aki 
tambe a wordo reconoci 




Muhernan balente cu ta traha 
incansablemente pa sector 
primario di Aruba. Pabien! 

Diahuebs, 7 di april 

Anochi di 
informacion 
pa e futuro 
studiantenan 
na Universidad 
di Aruba 




Apn/ 1 OPEN HOUSE 


e 5taff. speak with current students, view 
nformation sessions and ask queslions. 


the facilities, 


Faculty of i-^w 

FacuUyfor Accounting, 

Finance and Marketing 

Faculty of Hospitality & 
Tourism Managenrienit Studies 

Academic FaLndation Year 


Faculty of and Science 

Organizatton, Governance 
and Management 

Faculty of Arts and Science 

Social Work and Development 

Erasmus Programme + 



j;00 - 9:00 PM 
>n: University of Aruba 

{in frontofthePost Office) 
f&bavailable 


Fof complete schedule 

www.ua.aw 


UNIVERSIDAD di Aruba ta invita 
tur studiante di Colegio Arubano, 
International School of Aruba, avond 
HAVO/VWO, EPI y di tur esnan cu 
ta interesa pa inicia un estudio di 
enseñansa avansa na Aruba, pa asisti 
na e mainta di informacion cu ta tuma 
luga diahuebs dia 7 di april di 6:00pm 
pa9:00pm. 

Riba e dia aki lo duna informacion di 
e Facultad di Derecho (Faculteit der 
Rechtsgeleerdheid - FdR), Facultad 
Financiero Economico (Financieel 
Economische Faculteit - FEF), Facultad 
di Turismo y Maneho (Faculty of 
Hospitality and Tourism Management 
Studies - FHTMS) y Facultad di Arte 
y Ciencia (Faculty of Arts & Science 
- FAS) y e programma di e academic 
foundation year. 

Riba e dia aki tur studiante cu tin e 
intencion di drenta e proximo aña 
academico tin oportunidad tambe pa 
haya informacion en general y lo tin 
oportunidad pa papia cu studiante y 
docente. 

Universidad di Aruba tin cuater 
facultad y ta brinda e graduadonan 
di scol secundario y otro interesado 
cu ta califica pa aplica pa admision e 
oportunidad pa sigui un estudio pa 
obtene un titulo na nivel di ‘Bachelor’ 
of ‘Master’. 

Universidad di Aruba ta ofrece e 
siguiente specialisacionnan: na FEF 
“Bedrijfseconomie” y “Commerciéle 
Economie”, na FHTMS “International 
Tourism & Hospitality” y “Intemational 
Business & Marketing”, na FAS 
“Social Work & Development” 
y “Organization, Governance and 
Management”y”docente 2de graads 
wiskunde”. Manera menciona nos lo 
duna mas informacion di e programma 
nobo cu ta “Academic foundation year”. 

Universidad di Aruba tin relacion 
estrecho cu diferente Universidad y 
Hogeschool Hulandes y Mericano y cu 
otro universidad acredita den region. 
Recientemente Universidad di Aruba a 
cera un acuerdo cu University of South 
Carolina na Merca caminda e studiante 
lo por participa den un programa di 
intercambio, pagando e mesun suma 
di inscripcion cu tin na UA. 
Universidad di Aruba tambe tin 
studiantenan cu ta haciendo nan 


stage na Hulanda bou di guia di 
Hogeschool Windesheim, University 
College Utrecht (UCU), Hanze Hoge 
school of Applied Science, Hoge 
School Rotterdam (Social Work 
& Development), cu tin un laso di 
cooperacion estrecho cu Universidad 
di Aruba. 

Esaki ta un muestra di e crecemento 
di Universidad di Aruba den e ultimo 
añanan. E convenionan cu Universidad 
di Amba ta cera cu universidad reconoci 
mundialmente ta na bienestar di su 
studiantenan. 

Bo futuro ta den bo man! 

Universidad di Aruba kier a invita pues 
tur esnan interesa pa pasa e anochi aki 
pa haya e informacionnan necesario pa 
por haci un escogencia pa nan futuro. 
Mayor cu tin yiu na scol secundario 
tambe ta bon bini pa haya sa mas 
tocante e estudio cu nan yiu kier haci, 
pa por yud’e scoge e pakete adecuado 
na scol secundario, loke ta facilit’e haya 
admision na un di e facultadnan. 

E anochi aki lo presenta hopi 
informacion valioso, p’esey mes ta 
importante pa atende e anochi aki pa 
asina por tuma un decision corecto 
tocante bo futuro na un manera bon 
informa! 

Pa mas informacion por pasa libremente 
na Office of Student Affairs na e otro 
edificio di Universidad di Aruba,banda 
di Crown building ariba Boulevard. 

Aki ta sigui e schedule di anochi: 
ó.OOpm - 6.30pm: Lo tin co’i bebe 
y snacks na benta pa tur bishitante. 
Lo tin stands cu informacion di tur 
programa pa esnan cu no por keda pa 
e informacion. 

6:30pm - 7.30pm: Zaal A lo tin 
Presentation FEF. Zaal BAULA lo tin 
Presentation FAS-SW&D. Zaal C lo tin 
Presentation FHTMS. 

7.30pm - S.OOpm: Oportunidad pa 
papia cu docente, studiante di e 
diferente programa/facultad. Co’i 
bebe y snacks na benta. 

S.OOpm - Ç.OOpm: Zaal A lo tin 
Presentation FdR. Zaal B lo tin 
Presentation Academic Foundation 
Year (nobo). Y Zaal C lo tin Presentation 
FAS-OGM. 

Dr. Romeo Kock relaciona cu siman di Riñon 

Casi 100 pashent 
dialisando na 
Clinica di Dialyse 
di Hospital 

Diabetes y presion halto ta enfermedad cronico 
traicionero 


hospital mes tin 21 cama 
pa haci hemodialyse y pa 
pashentnan interna den 
Hospital tin 4 cama. 

E total di pashent, entre 
Hospitaal (84 pashent di 
hemodialyse, 14 pashent 
di peritoneale dialyse, 35 
pre-dialyse y 21 turista) 
y Instituto Medico San 
Nicolas (entre 45 pa 49 
pashent di hemodialyse) 
ta hopi grandi pa un isla 
manera Aruba. 


E AÑA aki riba diahuebs 10 di 
maart ta para un rato keto riba 
e importancia di nos riñon y su 
consecuencianan si acaso no 
cuid’e. Dr. Horacio E. Oduber 
Hospitaal ta tene henter e siman 
aki, diferente eventonan pa 
conscientisa comunidad riba e 
importancia pa cuida nos riñon 
y pa biba un bida saludabel, 
bebiendo hopi awa, pa conserva 
nos riñon mas cu ta posibel. 

Ta den e cuadro aki cu dr. 
Romeo Kock, specialista 
y internista nefrologo 
trahando na Dr. 

Horacio E. Oduber 
Hospitaal for di aña 
2003 y kende ta 
encabesa e ekipo 
di e Departamento 
di Dialyse, ta 
suministrando 
informacion valioso 
na comunidad 
completo riba e tema 
importante aki. 

“Mayoria hende cu ta bira 
pashent di dialyse, pues cu 
tin problema cu riñon, ta debi 
na presion halto, hipertension of 
nan ta diabetico, pasobra ta conoci 
cu enfermedadnan di sucu ta 
causa daño na e riñon di tal forma 
cu mester cuminsa dialisa”, asina 
Dr. Kock a cuminsa splica. 

Den esaki tin dos fase conoci 
como pre-dialyse y dialyse. Pre- 
dialyse ta nifica cu bo riñon ta 
funcionando pa solamente 30%. 
E di dos fase ta nifica cu bo riñon 
ta stop di funciona pa cual mester 
dialisa. 


Ta bon pa splica cu mas na tempo 
bo yega dokter, mas chens e 
pashent lo tin pa sea evita of pa rek 
e proceso prome cu mester dialisa 
mas ainda. Tin hende ta yega 
den fase di pre- 
dialyse cu 
p o r 


Mayoria di e pashentnan 
tumando dialyse ta 
hendenan di edad mayor, aunke 
tambe tin algun pashent entre 
20 y 30 aña. Tin excepcion - den 
casonan cu ta persona cu a nace 
cu un of otro enfermedad of 
tin Diabetes Tipo 
1, pero e 


DtOO 01 BO RIÑON 
TA DEN MAN" 





keda 

algun luna 

y tin biaha por rek 

e te hasta 1 aña di tempo, prome 

cu e riñon bay asina hopi atras cu 

mester cuminsa dialisa algun bes 

pa siman. 

Aña tras aña ta nota cu e cantidad 
di pashent di dialyse ta subi. Na 


cantidad 
mas grandi 
di e pashentnan di dialyse ta 
personanan diabetico of persona 
cu ta sufri di presion halto. Tambe 
tin pashentnan cu tin tur dos 
enfermedad cronico. 

Ora un pashent mester di 
tratamento di hemodialyse ta pa 


motibo cu e riñon no ta traha mas 
y como tal mashinnan lo spula e 
sanger den bo curpa haci’e limpi, 
pues reemplasando e trabou cu 
e riñon no ta haci mas. Mayoria 
pashent mester ripiti e mesun 
tratamento aki 3 biaha pa siman, 
di cual cada dia ta 3 pa 4 ora largo 
na mashin! 

Un di e servicionan cu tambe 
Hospital ta brinda ta na turistanan, 
specialmente esunnan cu tin time- 
share den hotelnan na Aruba y 
cu ta regresa tur aña pero mester 
dialisa na mashin. 

Aña pasa a ofrece cuido na un total 
di 21 turista. 

Dr. Romeo Kock ta considera aña 
2015 un bon aña, pasobra un total 
di 9 pashent di Aruba a logra haya 
un transplante na Hulanda. 

“Nos ta hopi contento cu esey y 
spera cu e aña aki mas hende por 
haya transplante atrobe, pero esey 
ta keda un reto si”. 

Pa yega na remarca pa un 
transplante asina bo riñonnan 
mester ta trahando hopi 
malo, menos cu 18% cu 
normal, y bo mester un 
famia of bon conoci cu 
ta dispuesto pa duna 
bo un riñon. 



Tene cuenta cu no ta 
tur hende ta bini na 
remarca pasobra ta 
tene cuenta cu mas 
aspecto di bo salud, 
pasobra bo curpa 
mester por wanta un 
transplante tambe y 
posibel complicacionnan 
cu por presenta. Tur esey 
ta investiga prome cu pone 
un pashent riba e lista pa por 
haya un transplante. 

Enfermedad di riñon no ta curabel, 
pero ta wordo trata. Ta esencial pa 
e pashent ta activo den su cuido, 
pa e controla su sucu y presion 
halto y ta na tempo pa evita daño 
ireparabel na su organonan y si 
acaso e mester haci dialyse, e tuma 
su tratamento na ora, manera 
prescribi pa su specialista, pa e por 
biba un bida mas largo y di miho 
calidad. 

Biblioteca Nacional Aruba y InSync ta ofrece 

Un curso di con pa 
contrui Velacionnan 
sano^ na trabou y den 
bida priva 


BIBLIOTECA Nacional Aruba 
hunto cu InSync ta ofrece un 
curso dirigi riba e tema di 
‘relacionnan sano’ (Building 
healthy relationships) tanto na 
trabou como den bida priva. Esaki 
ta cuminsa dialuna atardi dia 4 di 
april y tin 6 encuentro. 

Docente pa e curso ta trainer 
certifica sra. Sharleen Tromp. 
Durante 6 siman cursistanan lo 


traha riba nan relacion cu otro, 
pa medio di un miho vision y 
nocion di nan mes personalidad. 
Cursistanan lo yega na un miho 
comprondemento con nan ta 
funciona y ta comunica cu otro 
hende. 

Registracion ta posibel via info@ 
bibliotecanacional.aw, tambe pa 
mas informacion tocante e curso. 
Costo ta 95 florin pa persona. Cada 


siman ta trata otro tema manera 
personalidad, identifica vocacion, 
meta den trabou/bida, reconoce 
otro personalidad, descubri propio 
personalidad, patronchi di relacion 
y caracteristica, mecanismo di 
proteccion, parti fuerte y menos 
fuerte di e personalidad, confiansa 
y estilo di comunica. 

Esaki ta un curso pa adulto y ta 
tuma luga dialuna atardi entre 


5’or y 7’or na Biblioteca Nacional 
Aruba. Registracion ta cera dia 25 
di maart. 

Sra. Sharleen Tromp ta 
un Personality Trainer & 
Communicator certifica. E ta 
specialisa den Pedagogical 
Didactic Teaching y ta coach 
Principio y Balor. Sra. Tromp ta 
trata na maximalisa e potencial di 
e individuo y tambe grupo. 


Open House 
di Aruba 
Toastmasters 
Club dia 12 
di maart 


r- 

/ 

ARE YOU LOOKING TO 

> Build your confidence? 

> Growasa leader? 

> improve your communication 
& publicspeaking skills? 



Visit Aruba Toastmasters Club- it wiii change your iife 


OPEN HOUSE: March 12, 2016 

Time: 6pm - 8pm Place: Scol di Arte 


ARUBA Toastmasters Club (ATC) ta invita 
pueblo en general, specialmente di Pariba di 
Brug pa participa na nos Open House diasabra 
12 di maart 2016 na Scol di Arte San Nicolas. 

E actividad ta di 6’or pa 8’or di anochi. 
Preguntanan cu bo por haci bo mes ta: 
Kico ta toastmasters? E ta algo pami? Kico 
ta su beneficionan? Ken tur por bira un 
toastmasters? Con mi por bira miembro? 
Toastmasters Intemational ta un organisacion 
internacional cu ta ofrece programanan pa 


mehora bo abilidad di duna discurso publico 
y bo abilidad di ta un lider. Toastmasters 
International ta existi ya pa 92 aña caba, na 
135 pais y tin alrededor di 15.400 club y mas 
cu 335.000 miembro rond mundo. 

Toastmasters ta pa tur hende. E ta e miho 
manera pa cualkier persona, sea cu bo 
ta profesional den bo trabao, studiante, 
pensionado of ama di cas, pa mehora bo 
abilidad di comunicacion y liderazgo. 
Toastmasters ta kita miedo di su miembronan 


pa papia den publico. Tambe e ta yudabo 
desaroya e abilidad di scucha miho y pa ta un 
lider cu por duna y ricibi critica constuctivo 
na un manera comfortabel via di evaluacion. 

Pa bo bira miembro ta masha facil. Bo mester 
tin 18 aña. 

Pa mas informacion tocante nos Open House 
bishita nos website: aruba.toastmastersclubs. 
org, of e website di Toastmasters International; 
www. toastmasters. org. 

Lo suministra informacion na 5 
scol basico e siman aki 

Clinica di 
Dialyse di 
Hospital mas 
activo den 
siman aki di 
Riñon 

Diabierna ta culmina cu 
caminata dedica specialmente 
na nos muchanan 




“DIAHUEBS awo ta dia di Riñon 
y internacionalmente ta celebra e 
dia aki y e biaha aki lo ta enfocando 
specialmente riba nos muchanan,” 
asina Julienne Panneflek, Assistent 
Zorgmanager na e Clinica di Dialyse 
na Dr. Horacio E. Oduber Hospitaal, 
a duna di conoce. Den e cuadro aki 
Hospital lo dedica e siman aki na 
suministra mas informacion posibel 
riba salud y prevencion. T a importante 
pa educa e muchanan di jong caba 
riba hiba un bida mas saludabel pa 
evita cu nan ta haya un enfermedad 
cronico. 

En bes di celebra riba un solo dia, e 
aña aki lo tene un siman cu diferente 
actividadnan cu enfasis riba nos 


ulLfiW 






*ssiST. it\ 


muchanan. Lo asisti na 5 diferente scol basico, 
cuminsando dia 8 di maart cu e alumnonan 
di un klas di Pieterboer School, Scol Basico 
Kudawecha, Scol Basico Washington y Maria 
School pa duna informacion riba con pa biba 
saludabel. 

Lo probecha e bishita na e studiantenan pa 
conta nan di e funcion di nos riñon, na un 
manera cu e muchanan por compronde y pa 
nan ta mas alerta di kico nan ta come y pa nan 
move mas, pasobra esey generalmente ta bon 


pa bo salud. 

Diahuebs dia 10 di maart cu ta dia di riñon 
mes lo tin un “Opendag” na Clinica di Dialyse 
na Hospital unda ta invita henter comunidad 
pa cera conoci cu e clinica. Eynan lo duna 
informacion relaciona cu e tratamento cu ta 
brinda eynan, por conoce e mashinnan y lo 
por ricibi contesta di e specialista y dietistanan 
presente. Riba e dia lo por controla presion y 
sucu tambe. 

Pa finalisa e siman na un forma saludabel y 


alegre, lo tin un caminata 
completamente gratis dedica na nos muchanan 
y siguramente hunto cu nan mayornan. 
Registracion lo cuminsa for di 4:30pm pero e 
caminata mes lo start 5:30pm for di Arashi pa 
Fishermen’s Hut y regresa bek pa Arashi. Si 
muchanan ta haya e distancia di 5 kilometer 
largo, anto nan por bini libremente cu nan 
bicicleta of stroller. Lo tin awa y fruta gratis 
pa tur participante. 

James y Patricia 
Parisi y tambe 
Tony y Linda 
Racioppe honra 
na Marriott 
Ocean Club 


RECIENTEMENTE, James y Patricia Parisi and 
also Tony y Linda Racioppo a wordo honra como 
Emerald embahador di bon boluntad pa e isla di 
Aruba. 

E huespednan aki ta hopi special mes cu ta 
bishitando nos isla pa mas di 35 aña caba 
consecutivamente. 

E titulo simbolico aki ta wordo presenta den 
nomber di Minister di Turismo como un muestra 
di aprecio pa e bishitante nan cu ta regresa Aruba. 
Sr. Ricardo Croes di ATA a haci entrega di e 
certificado aki durante un ceremonia oficial na 
Marriott Ocean Club. 

James ta comenta cu nan no lo cambia Aruba 
nunca pa un otro isla, dor di su beachnan blanco 
bunita y su hendenan amabel. 



Bishitantenan leal a 
wordo honra na Divi 
Phoenix Resort 



RECIENTEMENTE, Svetlana y 
Sasha Alexander a wordo honra como 
embahador di bon boluntad pa e isla di 
Aruba. 

E huespednan aki ta hopi special mes cu 
ta bishitando nos isla pa mas di 20 aña 
caba consecutivamente y tambe Arleen 
Coletti, Diane y Stephen Centofanti a 
wordo honra como bishitante distingui 
pa e isla di Aruba. 

E titulo simbolico aki ta wordo presenta 
den nomber di Minister di Turismo como 
un muestra di aprecio pa e bishitante 
nan cu ta regresa Aruba. 

Sr. Ricardo Croes di ATA a haci entrega 
di e certificado aki durante un ceremonia 
oficial na Divi Phoenix Resort. 

Sasha ta comenta cu nan no lo cambia 
Aruba nunca pa un otro isla, dor di su 
beachnan blanco bunita y su hendenan 
amabel. 

Buscando ken ta e Rey di Djampou di Aruba 

Torneo di Pesca 
di Centro di 
Pesca Spaans 
Lagoen 18 di 
maart proximo 


DJAMPOU ta un di e piscanan mas dushi y mas busca pa 
amantenan di bon pisca na Aruba. E ta un pisca di fondo 
cu ta den lama grandi y hunto ta hay’e awendia. 

E caracteristicanan aki ta haci’e un reto y alabes un trofeo 
pa e orguyo di un bon piscado. Piscadonan di henter Aruba 
ta pisca Djampou, pero esnan di Spaans Lagoen 
ta orguyes’e nan mes den trece Djampou 
tera. P’esey mes, comision organisador 
Torneo Spaans Lagoen, cu patrocinio 
di Fundacion Centro di Pesca 
Hadicurari den cooperacion cu 
Santa Rosa, ta organisamento 
un tremendo torneo di pesca 
pa gara djampou. 


Ken ta Aruba su Rey di 
Djampou? 

18 di maart 2016 proximo, 
dia nacional di Himno y 


Bandera, Centro di Pesca Spaans Lagoen lo 
tin un Torneo di Pesca cu e meta di busca pa 
sa ken ta e Rey di Djampou di Aruba. 

Un torneo cu mas di 1750 florin na premio. 
500 florin pa e boto na prome luga cu mas kilo di 
djampou. 300 florin pa di dos luga y 150 pa tercer 
luga. 

Ademas di esaki, lo tin varios premio pa mayor ehemplar 
den e torneo, incluso mayor Conovis, Mulato, Picuda, Pisca Cora y 
Brasi. Cada un di esakinan 100 florin efectivo como premio. 


Reunion di capitan 11 di maart 

Diabierna awo 11 di maart 2016 proximo lo tin e tradicional di capitan unda 
lo duna tur detaye y palabra e detayenan final. Inscripcion pa e torneo ta 50 
florin pa boto y ta permiti un maximo di 3 piscado pa cada boto. 

Tur boto inscribi lo ricibi nan t-shirt atractivo. Tambe lo tin oportunidad di 
participa den pot boluntario. 


Dia di famia y bon ambiente 

Publico en general ta keda cordialmente invita di awo caba pa un tremendo 
dia di famia festivo na Centro di Pesca Spaans Lagoen cu un tremendo 
cushina, bar bon surti y musica crioyo bailabel pa un ambientoso celebracion. 
Piscadonan lo cuminsa drenta 12’or di merdia y lo ta bendiendo nan pisca 
fresco ey mes. Pa 3’or di atardi ta cera pisamento y lo pasa pa entrega di 
premio pa 5’or di atardi na e Centro di Pesca Spaans Lagoen situa na Pos 
Chikito. 

Xpresa bo mes 

Skirbi pa: Clyde Harms 


Mi ta gusta musica. 
Clasico tambe! 


DESPUES di e dos columnanan cu mi a skirbi 
tocante e Nuevo Mundo Festival & Academy 
(NMFA) y di e concierto di Rochela presenta 
pa Arubaanse Kunstkring na Cas di Cultura mi 
a haya algun reaccion cu mi no a spera. Uno te 
hasta a alega cu ami nunca a skirbi di musica 
popular pasobra mi ta un “snob” cu ta aprecia 
solamente musica clasico. E alegacion aki ta 
camufla un pensamento eroneo cu musica 
clasico ta superior na otro generonan. 

Si, ami ta un amante di musica clasico, 
...tambe!..., pasobra mi ta amante di tur 
musica. Punto. Cu excepcion di “rap” (ami 
ainda no ta consider’e como musica), mi ta 
gusta scucha tur genero, dependiendo di 
e circunstancianan y ambiente. Mi tin un 
coleccion di mas o menos 600 CD, di cual 450 
ta di musica cu ta varia di Arubiano/Antiyano 
pa gaitas di Venezuela, vallenato di Colombia, 
canto Andino di Ecuador, new era, country, 
folk, blues, jazz, rock, etc. You name it! 

Entre e artistanan di Aruba mi tin musica 
di Grupo di Betico, Robert Thiel y su piano, 
Placentero Ritmo y Cuerde. Nel Scholten, 
Ivan Jansen, Padu del Caribe y varios otro. 
You name it! Di Corsow Wim Statius Muller, 
Herman Corsen, Rudy Plaate ta mi favoritonan 
y te hasta di Bonaire mi tin un CD di e grupo 
Magic Sound cu mi a scucha durante un bishita 
na nos isla ruman. 


Den mi coleccion di musica jazz, mi tin CD 
di Dave Brubeck kende mi tabatin e placer 
di scucha na Esso Club y e guitarista Ingles 
Adrian Legg, kende mi a scucha na Amherst, 
Massachusetts algun aña pasa. 

Mi set di Columbia Jazz Masterpieces tin 
piesanan di e di e baluartenan di jazz manera 
Duke Ellington, Louis Armstrong, Benny 
Goodman, etc. kendenan mi a scucha na 
New York tempo cu nan tabata toca den 
teatronan di cine y ami tabata studia na New 
Jersey. Preservation Hall Jazz Band ta un di 
mi favoritonan aunke nunca mi a scuchanan 
personalmente. 

Tambe mi ta gusta scucha musica etnico. Di 
nos region Caribense mi tin musica di Zouk 
All Stars, Arrow Soca Dance Party, Mighty 
Sparrow y Bob Marley. Di Brazil mi tin entre 
otro, musica di Milton Nascimento y Marisa 
Monte. Den mi coleccion, David Doucet, Bruce 
Daigrepont y Michael Doucet & Beausoleil ta 
representa e musica Cajun di Louisiana. Y asina 
mi por sigui. You name it! 

Contario na hopi amantenan di musica popular, 
ami ta gusta musica clasico tambe. Pero no ta 
ami so. Hopi artista y compositor di musica 
popular a haya inspiracion di obranan clasico y 
te hasta copia nan. Un articulo riba internet ta 
specifica mas di 25 caso, mencionando nomber 
di e artista, su obra copia di musica clasico y 


e piesa di cual nan a copia. Entre e artista y 
gruponan ta parece Elvis Presley, Queen, Lady 
Gaga, Sky, Muse, Marry Manilow, Beyoncé, 
Nas, Mika, Saturday Night Fever, Sting, 
Ella Fizgerald, Beach Boys y otro grandinan 
di musica pop. Adele, otro artista cu a bira 
famoso ultimamente, no a copia melodia, pero 
segun e articulo, el a copia cuerde y secuencia, 
formatonan cu ta existi hopi tempo caba. 

Mi ta convenci cu entre e dies mil amantenan 
di musica popular cu a bay e concierto di Flip 
Flop siman pasa, tin miles cu tambe lo gusta 
musica “clasico” una bes cu nan experiencia 
un concierto cu artistanan di nivel manera cu 
NMFA ta presenta. 

Musica ta musica. No tin ningun genero di 
musica cu ta superior na otro. E miho musica 
ta esun abo ta gusta. Pero, mescos cu bo no por 
bisa cu bo no ta gusta un cuminda si nunca bo 
a purb’e, bo no por huzga musica clasico sin 
scuch’e. 

Como President Honorario di Festival y 
Academia Nuevo Mundo mi ta invita abo y 
bo famia pa asisti e conciertonan cu lo wordo 
presenta julil4 te cu 22 di e aña aki. Bin purb’e! 
Mi ta sigur cu si awe bo ta bisa cu bo no ta 
gusta musica clasico, despues di e siman ey, 
abo lo bira mescos cu mi. Abo lo gusta musica 
clasico...tambe...! 



*Beyoncé su cancion “Ave Maria” a wordo copia di un obra di J. S. Bach, 
publica na 1853, cu un melodia di e compositor Frances Charles Gounod. 



*Lady Gaga 
su cancion 
“Alejandro” 
ta copia di 
“Csárdás” 
di Vittorio 
Monti y 
su “Bad 
Romance” 
a bin di 
“The Well 
tempered 
Clavier” 
di Johann 
Sebastian 
Bach. 

FALTAalgun dia mas pa ARUBADOET 2016! 
Preparacionnan ta den “full swing” pa e evento 
boluntario mas grandi na Aruba. 

Pa e weekend benidero tin mas di 3104 
boluntario cu lo duna un man na un fundacion, 
club di deporte, scol, grupo di scouting, centro 
di bario y centro di cuido pa completa un 


Falta 4 dia mas pa ARUBA DOET 2016! 

Duna un man na 
diferente organisacion cu 
falta boluntario ainda 


trabou. Tin algun organisacion cu ta en 
busca di boluntario ainda pa diabierna 
11 y diasabra 12 di maart 2016. 

Yuda completa un trabou riba un of 
mita dia pasando dushi. Alabes bo ta ricibi un 
satisfaccion enorme. Inscribi como boluntario 
y duna un man na Adopt an Addict, Arubaanse 
Padvinsters Gilde Dakota Groep, Casa Cuna, 
Fundacion Bon Nochi Drumi Dushi, Fundacion 
pa Maneho di Adiccion di Aruba, Sint Joris 
Scouting, Cacique Macuarima School, Colegio 


Cristo Rey, Colegio Santa Teresita, Graf von 
Zinzendorfschool, John Wesley College, S.V. 
Estrella Voetbal, San Pedro di Verona, St. 
Franciscus College, Ibero, Centro di Bario 
Brazil, Commandeur Pieter Boerschool, 
Funari, y The Sports Unlimited Foundation. 

Registra AWO como boluntario na www. 
arubadoet.com of tuma contacto cu e team di 
ARUBA DOET na Tel: 5827666, of via email: 
info.arubadoet@gmail.com. Haci Bon, Pasa 
Bon! 

Cumana #44 ^ Tel: 586-4444 / 733-2906 

E: royalfuneralhotne@hotinail.com / 593-0857 / 731-5847 

"Dios ta amor... yamorta Dios, 

Maske mi no ta na e mundo aki, tur dia lo mi ta banda 
Di boso curazon, mi por stens di loke Señor ta hasi" 
Salmo33 

Nos ta anuncia cu a fayece: 



Virgilio Kock 

*29-l 1-1939 - +06-03-2016 
ex-Diputado Obras Publico 
ex-miembro di Staten di Antias 
ex-miembro di Eilandsraad 
ex- Ajd. Director di D.O.W. 
ex-lidery presidente PPA 
ex-Commissario Banco Central Antias 
ex-Presidente Volkskredietbank 
ex-tesorero Fyndacion Monumento Juancho Irausquin 
ex-tesorero MPA 


Tata: 


tValerio (Yuchi) Kock 
tBertha (Ambika) Geerman 


Na nomber di su: 

Rumannan: 

FrankyyShannon Kock-Truman 
Hemmy Kock 

Albert y Mary Kock-Mireles 
tHellen Kock 
tRaymond Singh 
Desmond y Nica Singh-Slater 

Sobriono/anan: 

tEric, Lysina, Giovanni, Marlene, Anil, Stanley, Dorothy, 
Amanda, Arien, Bryan, Ryan, Prince, Helen, Derrick, 
Maikel. 

Tantayomonan: 

Virginia (Ina) Geerman 
tJuan Geerman 
tRegina Geerman 
Carmen Franken-Geerman 
Elsa Angela-Geerman 
Rosa Geerman. 

Selpha Luydens-Geerman, 

Jacobo Geerman, 

Clarita Coutinho-Geerman, 
DominicoGeerman, 

MarioGeerman, 

ArturoGeerman. 

Demasfamia: 

Kock, Geerman, Singh, Maduro 

Ta invita pa acto di despedida cu lo tuma lugar 
diabierna 11 di maart 2016 na Capilla Emanuel na San 
Nicolaas di 2'or pa 4'or di atardi despues cremacion lo 
tuma lugar den seno familiar. 

Adres pa condolencia: Royal Funeral Home, diahuebs 
10 di maart 2016 di 7'or pa 9'or di anochi. 



Cumana 76 
Oranjestad.Aruba 
Tel: 588-6699 
Fax: 588-6698 
593-0857/560-1403 



Sra. Petra Arina DijkhoffGeerman 

Mihor conoci como" Ina" 

*21-10-194-t 06-03-2016 


Acto di entiero lo tuma lugar diabierne 11 di maart 2016 na 
Sala di ReinoTestigo di Jehova na Bubali 5F di 2'or pa 4'or di 
atardi y despues pa Santana Central Sabana basora. 
Adres di condolencia lo ta na Aurora Funeral Home diahuebs 
10 di maart 2016 di 7'or pa 9'or di anochi 



Cumana #44 
E: royaifuneralhonne@hotnnail.conn 


Tel: 586-4444/733-2906 
/ 593-0857 / 731-5847 


"Dios ta amor... y amor ta Dios, 

Maske mi no ta na e mundo aki, tur dia lo mi ta banda 
Di boso curazon, mi por stens di loke Señorta hasi" 
Salmo 33 


Nos ta anuncia cu a fayece: 



Virgilio Kock 

*29-11-1939 - t06-03-2016 
ex-Diputado Obras Publico 
ex-miembro di Staten di Antias 
ex-miembro di Eilandsraad 
ex- Ajd. Director di D.O.W. 
ex-lidery presidente PPA 
ex-Commissario Banco Central Antias 
ex-Presidente Volkskredietbank 
ex-tesorero Fyndacion Monumento Juancho Irausquin 
ex-tesorero MPA 


Na nomber di su: 

Yiunan: 

Yvonne y Harold Webb-Kock 
Monica Kock 

René y Kristoff Botha-Kock 
Diamanta Kocky Claudio Menegatti 
Yngrid Virginia y Rolando Primera-Kock 

Nieta/o: 

Miarka Webb 
Raphaella Webb 
Gabriella Arends 
Elizabeth Arends 
AnaYngrid Primera-Kock 
Alejandro Primera-Kock 
Ricardo Primera-Kock 

Mama di su yiunan: 

Riet Timmerman-Elvers 
Florence Liesdek 
Yngrid Yagua 

Demas famia: Kock, Webb, Arends, Botha, Menegatti, 
Primera 

Ta Invita pa acto di despedida cu lo tuma lugar 
diabierna 11 di maart 2016 na Capilla Emanuel na San 
Nicolaas di 2'or pa 4'or di atardi despues cremacion lo 
tuma lugar den seno familiar. 

Adres pa condolencia: Royal Funeral Home, diahuebs 
10 di maart 2016 di 7'or pa 9'or di anochi. 


DEDICA na mi yiu muhe Shamaira 
Rodriguez 

y mi sobrinanan Shahaira, Tamara, 
Jaimaira, Shamira, Monique, 
Sorayma, Tirzlyn, Zanine y Gyaline. 

MUHERNAN 

VIRTUOSO 

Muher ta: Amor, Luz di dia, Pasion, 
Dulzura, Hubentud, Aroma den un 
solo Palabra, 

MUHER. 

Sin un muher, e homber no tin bida. 
E ta man drechi di e ser masculino. 
Compañera fiel, e mama amoroso 
Cu t’ey semper pa duna su conseho. 
Den cada cas e ta representa balor. 
Muher balente, honra pa su labor. 
P’esey el a haya e bunita nomber 
MUHER. 

Cuid’e, Stim’e. Apreci’e pasobra tur 
dia ta su dia. 

Feliz Dia di Hende Muher. 


^mefud 

Cumana #44 ^ Tel: 586-4444 / 733-2906 

E: royalfuneralhome@hoinnail.com / 593-0857 / 731-5847 

Mi Dios, mi Señor, mi Salbador. 

Cu Bo amor infinito tene'mi den Bo brasa. Ya no tin 
scuridad. 

Unicamente Bo Luz briyando. 

Cu hopi tristeza pero conforme cu boluntad di Dios, 
nos ta participa fayecimento di: 



\ 

\ 

Sra, Zenovia Werleman 

Mihor conoci como"Noba" 

* 29 - 10 - 1934 - 106 - 03 - 2016 

Acto di entiero lo wordo anuncia despues. 



































































AWEMainta Diamars, 08 Maart 2016 





Cumana 76 
Oranjestad,Aruba 


Tel: 588-6699 
Fax: 588-6698 
Cel : 593-0857/560-1403 


Despedida ta laga un dolor inmenso, 
Pero bo amor, recuerdo y bon ehempelnan 
Lo keda pa semper den nos curason 


Cu profundo tristeza nos ta anuncia 
Fayecimento cristianamente 


Henry 

Curlingford 

^13-01-1922 t05-03-2016 



Gradicimento/ Invitacion 

Pa medio di esaki famia kier gradici tur esnan cu di un of otro 
manera a mustra nan atencion durante fayecimento y entiero 
di nos defunto stima 



Acto di entiero lo wordo anuncia despues. 





(^kitieral 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


Lagrima y flornan por seca, pero Mami su recuerdonan 
y tur loke Mami a haci y siña nos, lo keda graba pa 
semper den nos mente y curason. 

Cu inmenso tristesa den nos curason, 
pero conforme cu e boluntad di Dios 
nos ta anuncia fayecimento di: 



Jadnta Maria Kelly - Kock 

Mihor conoci como"Choinda" 

^26-06-1951 t01-03-2016 

Su esposo stima: Elio (Eddy) Kelly 

Yiunan stima: Jasmine Kelly y Pablo Croeze 
Angelique y Maikel Perez y Bartola 
Eurvin Kellyy Lili Krozendijk 

Nieta(o)nan stima: Victoria (Toya) Kelly 
Eurvin (Vivi) Kelly 
Xavier (Xavito) Kelly 
Sarah (Sarita) Geerman 

Rumanan: t Bito Kocky yiunan 

Linda y Dolfi Maduro y fam 
t Felow Kock 

Sra vuida Elvia Henricus y fam 

Donni Kocky yiu 

t Win Kocky yiu 

Eda Kocky yiu 

Judith y Clayde Lacle y fam 

Dichi y Grace y fam 

Swa y cuñanan: 

Rita y t Buchi Lacle y fam 
Jani Kelly y fam 
Miano y Chenta Kelly y fam 
Eric Kelly y Anita Tong y fam 

Mescos cu yiunan: 

Feliz Kelly 

Marja y Fedi Croes y fam 
Glenda y Bernando Nuñez y fam 

Ihanan: Emely van Romondt y Kenneth Kelly 
Mama di su nieto(a): Dalgys Montalvo 

Amiga nan di cas: Rafaela y fam, Aida y famia, Livia y fam, Lena 
y famia 

Subrina(o)nan: Giovanni Kock, Giancarlo Kock, Omar y Nohora 
Maduro, David y Krismar Maduro, Karen y Eddison Mademilia, 
Kirsten y Minguelito Conquet, Nick van Kimmenade, Shureima 
Wernet, Lizmaury Kocky Leandro Perez, Kathy y Josue Kelly, 
Joseph Lacle, Rebecca Kock, Rosecianne Kocky Rexylaine 
Kock. 

Harold y Jane, Giovanni y Sulaika, Echi, Kenneth y Gisela, 
Julienne y Dustin, Rachella, Jairo, Rodney y Arcelys, Nathalie y 
Popy, Emely y Michael Leo, Emile y Magaly, Dyami y Mya, 
Dylan. 


Ta invita demas famia, conocirnan, primo/a nan y bisiñanan pa 
asisti na e acto di despedida cu lo tuma lugar Diaranson 9 di 
Maart 2016 for di 2or - 4or di atardi na Aurora Funeral Home. 
Despues lo wordo crema den seno familiar. 

Condondolencia lo tuma lugar riba Diamars 8 di Maart for di 
7or - 9or di anochi, na Aurora Funeral Home. 

Nos ta pidi nos disculpa si den nos tristesa nos por a lubida 
algun persona. 


Luis Beltran Donata 

"Tan" 

Alavez nos ta invita pa 3 santo sacrificio di misa cu lo tuma 
lugar 

Diaranzon 9 di maart 
Diahuebs 10 di maart 
Diabierna 11 di maart 

Pa 7 pm na misa Pro Catedral San Francisco Oranjestad 

"Dios ta amor.... y amor ta Dios, 
Maske mi no ta na e mundo aki mas, 
tur dia lo mi ta banda di boso curazon, 
Mi ta alaba bo Dios pa tur bo obranan" 
Salmo 33 


Cu tristeza den nos curason nos ta participa fayecimento di: 



Teresita Alfonsa Tromp 

Mihorconoci como'Trees" 
^02-08-1951 
t05-03-2016 


Acto di entiero lo wordo anuncia despues. 



Gradicimiento/lnvitacion 

Na nomber di su esposoTico, su rumannan, swa- y cuñanan, 
sobrino(a)nan y demas famia, nos kier a gradici tur esnan cu a 
mustra nan atencion y sosten, durante fayecimento y entierro 
di nos difunto stima 



Julieta Quilotte-Jansen 

A la vez nos ta gradici Cas Marie y Huize Maristella pa nan 
cuido y atencion na nos ser keri y 
Aurora Funeral Home pa nan bon servicio, 

Cu esaki nos ta invita tur famia y amigonan pa 2 Santo 
Sacrificio di misa cu lo ta riba: 

8 di maart 2016 
10 di maart 2016 

Na misa Sta. Filomena na Paradera pa 07.00 di anochi. 
Boso presencia ta altamente aprecia . 




V;.' 

"Dios ta amor.... y amor ta Dios, 

Maske mi no ta na e mundo aki mas, 
tur dia lo mi ta banda di boso curazon, 

Mi ta alaba bo Dios pa tur bo obranan" 

Salmo 33 

Cu tristeza den nos curason nos ta participa fayecimento di: 



Richard Eduard Jacobs 

»29-09-1946 t06-03-2016 
Acto di entiero lo wordo anuncia despues. 


AD PATRES FUNERAL HOME 


"Never a burden that He does not carry 
Never a sorrow that He does not share 
Whether the days may be sunny or dreary 
Jesus is alwaysthere" 

With deep sorrow we announce the passing away of: 



Anna Imelda Perrotte-Dirks 

Sunrise: August 24,1924 
Sunset: March 02, 2016 

Left to mourn her loss are her: 

Husband: t Anthony Kyrol Perrotte 

Children: Erva & t Tico Wilson and family (Holland) 
Harold & t Linda Perrotte and family (California) 
Donny & Maria Perrotte and family 
Anella & Stanley Zaandam and family 
Rudy & Denisse Perrotte 

Theresa & Art Mc Master and family (New Jersey) 
Tony & Ella Perrotte and family 
Marcia Perrotte 

Brother: t Luisito"Wiwi"Dirks 

Grandchildren:Tony & Sharon - Kenneth, Gina & Melissa - 
Sherrill & Shanella - Karin, Ashley & Andrew - Natalie, 
Stephanie & Katie -Tamara & Nicolas. 

Great Grand children: Nikki & Quentin - Kelly & Nicholas - 
Andrew & Belinda - Ezekiel - Amari, Deondré & Desiree - 
Joshua & Sean Anthony - Chaz, t Nicholas & Aaron. 

Great Great Grandchild: Niya-Belle Romeo 

Close Neighbor like family: family Emmanuel & family Kock. 
Family: Perrotte, Dirks, Rasmijn, Wilson, Zaandam, Mc Master, 
Tromp, Lubo, Jacobs, Da Silva, Bislick, Solognier, Croes, Kock, 
Geerman, Maduro, Ponson, Editha Martis & family. 

Special CareTakers: Cenith Castro 

Helpers: Auri &Judith 

All her friends at Seaport Casino. 

Weapologize if during our grief we forgot to mention any 
name or family. 

The funeral will take place on Tuesday 08 March 2016 at 4:00 
pm at St.Teresita Church and from there to the Catholic Burial 
Ground in San Nicolas.The body of Mrs. Anna will be laid out 
from 2:00 pm at Church 

We regret that after the funeral we can't accept condolences 
at home. 

Staff and Management of Ad Patres funeral home extend 
their most sincere condolences to the family. 

Condolences can be sent through our e-mail address or 
website www.adpatres.webs.com 




































































